U BiH se više veruje sveštenicima, nego medijima | DEJAN LUČKA\nU BiH se više veruje sveštenicima, nego medijima\nDejan Medijska pojavljivanja 3 maja, 2017 | 0\nSvaki četvrti ispitanik u RS opravdava napade na novinare, a sedma sila gubi bitku sa verskim zajednicama i nevladinim sektorom.\nIstraživanje, koje povodom 3. maja, Međunarodnog dana slobode medija, provodi Fondacija Fridrih Ebert u BiH, uz podršku Udruženja BH novinari, pokazalo je da građani gube poverenje u medije i novinare.\nČak 76 odsto građana BiH najviše veruje verskim zajednicama, a tek 53 odsto medijima, dok je u RS taj nesrazmer još veći, pa čak 78,5 odsto ispitanika iz Srpske najviše veruje verskim zajednicama, dok je svega 41 dosto na prvo mesto postavilo medije.\nZanimljivo je da u pravilu nepopularne nevladine organizacije, po stepenu poverenja u stopu prate medije: na nivou BiH najviše im veruje skoro 50 odsto ispitanih, a u Srpskoj 36,5 odsto.\nOva anketa javnog mnenja, koja se, po istoj metodologiji, provodi od 2009. pokazala je da su građani oba entiteta godinama najviše verovali novinarima, a najmanje političarima i političkim strankama. Političari su i u ovogodišnjem istraživanju zauzeli ubedljivo poslednje mesto, sa svega 13 dosto građana koji im veruju, a na začelju ih prate institucije vlasti. Institucijama poverenje poklanja manje od trećine građana F BiH i svega 13,5 odsto ispitanika u RS.\nDejan Lučka, direktor Banjalučkog centra za ljudska prava, ocenjuje da su ovakvi rezultati zabrinjavajući, ali očekivani.\nGrađani prepoznaju šta su najveće prepreke slobodnim i odgovornim medijima: politički pritisci, finansijska zavisnost i opšta klima u zemlji. Novinari su u klopci, ako ne prihvate zahteve medijske kuće, to jest poslodavca, čak i ako ti zahtevi nisu u skladu sa profesionalnim standardima, dobiće otkaz – kaže Lučka.\nPo Evropskoj konvenciji, dodaje on, novinari i mediji su čuvari javnog interesa, pa bi odgovorna država trebalo da ih štiti, u cilju napretka društva.\nU BiH, očigledno, nije tako. Naprotiv, političari su, po mišljenju 63 odsto građana FBiH i čak 70 odsto građana RS, najveći kršitelji novinarskih prava. Napadima na novinare oni daju loš primer zajednici, pa nakon nekoliko godina ponovo raste broj ispitanika koji smatraju da su „u nekim slučajevima“ napadi na novinare opravdani. Tako misli skoro 25 odsto građana RS, ali samo šest procenata ispitanika iz Federacije BiH.\nPolitička analitičarka Tanja Topić smatra da je ovo podatak koji najiše zabrinjava.\nTo svedoči da građani nisu svesni značaja medija, te ukazuje o nedemokratskoj o totalitarnoj svesti, naročito u RS – kaže Topićeva.\nInače, u 2017. su razlike u stavovima ispitanika iz dva entiteta izraženije nego ranijih godina. Tako skoro 70 odsto građna FBiH smatra da je neophodno poboljšati materijalni i finansijski položaj novinara, kako bi kvalitetnije izveštavali, dok taj stav deli manje od 25 odsto ispitanika iz RS. Da mediji doprinose zaoštravanju nacionalnih, verskih i političkih tenzija, smatra 30 odsto ispitanika u RS i 24 odsto u F BiH.\nNajsložniji su u stavu da RTV pretplatu treba ukinuti: tako misli 78 odsto ispitanika u celoj BiH.\nLučka: Vera kao Centralni komitet\nVisok stepen poverenja građana u verske zajednice je rezultat dugogodišnje verske indoktrinacije u celoj BiH, tvrdi Dejan Lučka.\nOno što je nekad bio Centralni komitet SK, danas su dominantne verske zajednice. To nije dobar pokazatelj. Države u kojima građani najviše veruju verskim zajednicama, poput zemalja Južne Amerike, u pravilu su najzaostalije i najnetolerantnije – ocenjuje Lučka. Dodaje da su u BiH, koja je formalno sekularna država, verske zajednice u mnogim pitanjima vode glanu reč.\nPredsednik čestitao 3. maj\nPredsednik Srpske Milorad Dodik čestitao je novinarima, njihovim udruženjima i zaposlenim u sredstvima javnog informisanja Međunarodni dan slobode medija.\nProfesionalno novinarstvo uvek će imati punu društvenu podršku u savladavanju izazova – poručio je Dodik.\nIz Narodne skupštine Republike Srpske saopštili su da su sloboda javne reči i medija imperativi svakog demokratskog društva i naglasili da su novinari najzaslužniji za jačanje demokratije.\nPrethodni tekst: Previous post: Građani odobravaju napade na novinare\nNaredni tekst: Next post: Novinari obezvrijeđeni


Naučno-tehnološki park zvanično počeo s radom – Bankar.me\nNaučno-tehnološki park zvanično počeo s radom\nSeptember 24, 2019 Članci, CRNA GORA, SVE VIJESTI, ZANIMLJIVOSTI Leave a comment\nNaučno-tehnološki park Crne Gore i zvanično je počeo sa radom, saopštilo je Ministarstvo nauke.\nOsnivači su Vlada i Univerzizet Crne Gore.\n“Osnivanjem pravnog lica stvoreni su uslovi da se pokrenu aktivnosti koje za cilj imaju uspostavljanje modela podrške, sistema rada i organizacije na osnovu kojih će NTPCG pružati usluge budućim i postojećim preduzetnicima, inovatorima, istraživačima i kompanijama”, navode u saopštenju.\nFinalizacijom revidovanog projekta adaptacije zgrade NTP-a u okviru Univerzitetskog kampusa u Podgorici, stvoriće se uslovi da se uskoro raspiše tender za izvođenje radova na izuzetno modernom i savremenom objektu NTP-a.\n“Ovaj objekat sa svim svojim raznovrsnim sadržajima će biti dom za mnoge talentovane pojedince, kompanije i organizacije koji će zajedno raditi na razvoju crnogorske ekonomije i društva koristeći najsavremenije tehnologije, inovacije i naučno-istraživačka dostignuća”, navode iz Ministarstva nauke.\nPrevious Za tri sporazumna otkaza jedno radno mjesto, samo Montekargo dostavio podatke o dobrovoljcima\nSljedeći Samsung Galaxy Fold (konačno) stiže ove nedjelje


By Alan Ford, 10 februar, danasnji dan, vremeplov, Unesite komentar\n1258 – Mongoli su zauzeli Bagdad, tadašnji centar islamskog sveta, spalili grad i pobili 10.000 ljudi. 1763 – Mirovnim ugovorom u Parizu završen je Sedmogodišnji rat, prvi oružani sukob svih evropskih sila. Sporazumom, koji su potpisale Velika Britanija, Francuska i Španija, Francuska se gotovo sasvim povukla iz Indije, a Velikoj Britaniji je prepustila i Kanadu. … Nastavi sa čitanjem »\nBy Alan Ford, LJUBAVNI HOROSKOP, Unesite komentar\nNe nadajte se „ljubavnim lekcijama“ – od Ljubavnog horoskopa. Vaš astrolog samo želi da Vam pomogne da odaberete jednu naročitu – „svoju pesmu“. Ovan Vašim venama teče vrela krv, imate puno energije i rasplamsane strasti. Pred vama je uopšteno period pun napetosti, lako je moguće da dođe do neželjenog emotivnog ponašanja. Mars podstiče osvajanje, … Nastavi sa čitanjem »\nBy Alan Ford, 9 februar, vremeplov, Unesite komentar\n1540 – U Rudaj Fildsu kod Čestera u Engleskoj održana je prva trka konja. 1788 – Austrijski car Josif II objavio je rat Turskoj. U ratu, koji je završen 1791. po Austriju nepovoljnim Svištovskim mirom, na austrijskoj strani učestvovali su i srpski dobrovoljci pod vođstvom Koče Anđelkovića. 1801 – Mirovnim ugovorom između Austrije i Napoleonove … Nastavi sa čitanjem »


Na vojnoj paradi Sjeverna Koreja predstavila novu raketu - Radiotelevizija Herceg-Bosne\nOvim je označen završetak političkog kongresa na kojem je čelnik Kim Jong-un priznao ozbiljne propuste, ali je obećao kako će ojačati vojnu moć zemlje.\nNa fotografijama koje su objavili državni mediji vide se SLBM rakete nazvane Pukguksong-5, koje potencijalno predstavljaju nadogradnju nad raketama Pukguksong-4 koje su predstavljene na većoj vojnoj paradi u listopadu.\nAnkit Panda, viši suradnik u programu nuklearne politike u Zakladi za međunarodni mir Carnegie, rekao je kako je parada također predstavila “novu ranije neviđenu balističku raketu kratkog dometa”.\nKorišteni izraz nalaže kako oružje ima domet izvan Korejskog poluotoka i mogao bi barem doseći Japan.\nZa razliku od parade u listopadu, na ovoj nisu prikazane najveće interkontinentalne balističke rakete, za koje se vjeruje da mogu baciti nuklearnu bojevu glavu bilo gdje u Sjedinjenim Američkim Državama.\nParada sama po sebi nije trebala biti provokacija, već zabrinjavajući znak prioriteta Pyongyanga, kaže Leif-Eric Easley, profesor na Sveučilištu Ewha u Seulu.\n“Ekonomija je ozbiljno istrošena zbog pandemijskog zatvaranja granica, politikama lošeg upravljanja i međunarodnih sankcija”, rekao je. “Unatoč ili možda zbog ovoga, Kim Jong-un osjeća potrebu da posveti oskudna sredstva za još jedan političko-vojni prikaz.”\nNa otvaranju kongresa – prvog od 2016. – Kim je zadnjih pet godina opisao kao “najgore od najgorih” za zemlju priznajući da su vladini ekonomski planovi propali u gotovo svakom pogledu.\nAnalitičari kažu da Sjeverna Koreja želi poslati poruku snage uoči inauguracije Joea Bidena za američkog predsjednika.\nPrethodni članakVIDEO: Prekinuta konstituirajuća sjednica Gradskog vijeća Livna


On je napomenuo da je sve više pacijenata sa težom klinièkom slikom koji su na intenzivnim negama.\nLonèar je rekao da je u prethodnih nekoliko dana bila velika potrošnja kiseonika i naveo da je država, pored toga što proizvodi kiseonik koji se izvozi u druge zemlje, bila prinuðena da odreðenu kolièinu kiseonika uveze na dnevnom nivou, kako bi se zadovoljile sve potrebe.\n"Za sada uspevamo da sve te stvari obezbedimo za naše pacijente. Nadamo se da æe se svi graðani pridržavati mera i da æe se veæi broj njih i vakcinisati, pa da možemo polako da krenemo da razmišljamo o nekim drugim stvarima", rekao je Lonèar novinarima posle sastanka sa predstavnicima studenata Beogradskog univerziteta.\n"Oko toga se slažemo. To je predlog struke i radiæemo na tome da to bude i kod nas", rekao je Lonèar.\nNajmanji odziv za vakcinaciju je u opštinama Merošina, Tutin, Žagubica, kao i u Novom Pazaru, izjavio je danas ministar zdravlja Zlatibor Lonèar i poruèuje da æe se više prièati sa ljudima iz tih podruèja, kako bi se ohrabrili i edukovali o znaèaju imunizacije.\n"Poslaæemo tamo struène ljude da održe predavanja, iæi æe i ljudi iz Ministarstva zdravlja, iz Batuta...Iæi æemo do svakog kolektiva, svake fabrike kako bi dobili odgovore na sve dileme, mislim da je to rešenje", rekao je Lonèar novinarima posle sastanka sa studentima povodom Svetskog dana zdravlja.\nNaveo je da je odlièan odziv za imunizaciju u Kuršumliji, Raškoj i dodao da ljudi sa Kosova i Metohije dolaze organizovano na vakcinaciju, te da je za sada dobar odziv.\nLonèar kaže i da se radi na vakcinaciji u ruralnim sredinama i da je svaki dan sve više mobilnih ekipa.\nKako je rekao, samo u juèe po podne Beograd je imao 1.400 vakcinisanih bez zakazivanja.\n"Tu oèekujemo veliki broj. Spremili smo dodatne ekipe u domovima zdravlja i siguran sam da æe biti veliki broj", poruèio je Lonèar.\nOn je odgovarajuæi na pitanje novinara o pacijentima koji nemaju kovid, a èije stanje zahteva bolnièko leèenje, rekao da oni od poèetka epidemije dosta trpe i istakao da se država trudi na sve naèine da im pomogne.\n"Trudimo se da im na sve naèine pomognemo. Trenutno imaju prioritet svi hitni sluèajevi i onkološki pacijenti", rekao je Lonèar.


Besplatni časovi plesa | Novosti.RS\n02. 09. 2019. u 15:53\nPlesa škola "Aurora", u saradnji sa Opštinom Zvezdara, organizuje program "Besplatni plesni septembar". Deca uzrasta od sedam do 16 godina imaju mogućnost da uče različite plesne stilove\nPlesa škola "Aurora", u saradnji sa Opštinom Zvezdara, organizuje program "Besplatni plesni septembar". Sva zainteresovana deca uzrasta od sedam do 16 godina imaju mogućnost da u toku septembra besplatno pohađaju časove plesa različitih plesnih stilova.\nPolaznici se mogu oprobati u tri plesna stila: latino plesovi, šou-dens i hip-hop.\nDodatne informacije, kao i rezervacije i prijave mogu se dobiti na broj telefona Plesnog kluba "Aurora": 069/2881 776.\nNOVOSTI SAZNAJU: Uhapšen manijak koji je uznemiravao žene u autobusu 65


Većina država EU protiv GMO - Sputnjik Srbija\n19:40 14 Maj 2021\n22:21 05.10.2015 (osveženo 11:37 06.10.2015) Preuzmite kraći link\nDve trećine članica EU zatražile su dozvolu za zabranu uzgoja genetski modifikovanih useva u svojim zemljama, odabirom klauzule „izuzetka“ od pravila Evropske komisije koje omogućava članicama da ponište EU odobrenja za GMO.\nDevetnaest članica Evropske unije zatražilo je izuzetke od uzgajanja genetski modifikovanih useva za celu svoju teritoriju ili za njen deo, saopštila je Evropska komisija.\nPravilom komisije, usvojenim u martu, dozvoljeno je da se 28 članica uzdrži od uzgajanja GMO useva, čak i ako je uzgajanje specifičnog GMO soja već odobreno u okviru zajednice. Iako su GMO proizvodi označeni kao bezbedni od strane Evropske komisije za bezbednost hrane i poseduju dozvolu za upotrebu i uzgajanje u EU, države su dobile rok da se do 3. oktobra odluče za opciju „izuzetka“.\nPortparol komisije Enriko Brivio izjavio je da je 19 zemalja odbilo da uzgaja Monsanto GM kukuruz MON 810. Do sada su to bili jedini GMO usevi iz Španije i Portugalije koji su komercijalno uzgajani u EU.\nBelgija i Velika Britanija tražile su primenu mehanizma „izuzetka“ samo na delu njihovih teritorija, dok je Nemačka zatražila delimičan izuzetak, nadajući se da će se nastaviti GMO istraživanja.\nPotpuni zahtev izuzetka tražile su Austrija, Bugarska, Hrvatska, Kipar, Danska, Francuska, Grčka, Mađarska, Italija, Letonija, Litvanija, Luksemburg, Malta, Holandija, Poljska i Slovenija.\nZemlje „izuzetka“ de fakto traže da se biotehnološka preduzeća suzdrže od prodaje GMO semena. Brivio kaže da se zahtevi saopštavaju kompanijama koje imaju mesec dana da odgovore.\nŠirom Evrope održane demonstracije protiv korporacije „Monsanto“\nOdluka će uticati na velike proizvođače GMO, uključujući „Monsanto“, „Du Pont Pionir“ i „Dov hemikal“ — sve proizvođače herbicidnog kukuruza koji su već podneli zahteve za uzgoj genetski modifikovanih biljaka.\nPotencijalna upotreba GMO u Evropi bila je predmet široke rasprave, pošto ekolozi tvrde da će oštetiti biodiverzitet.\n„Grinpis“ je saopštio da osuda GMO proizvoda koja raste širom EU leži u nepoverenju prema EU.\n„Oni ne veruju u procene bezbednosti EU i sa pravom preduzimaju akcije da zaštite svoju poljoprivredu i prehrambenu industriju“, izjavila je članica grupe aktivista Franciska Ahterberg.\nGMO, Evropska komisija, EU


Atina i Moskva potpisali sporazum o ruskom gasovodu u Grčkoj\nMapa Turskog toka\nKremlj smatra da je preuranjeno razmatrati učešća Rusije u rešavanju dužničkih problema Grčke jer iz Atine nisu stigle odgovarajuće inicijative, izjavio je Putinov portparol Dmitrij Peskov.\nIstovremeno, grčki ministar energetike Panajotis Lafazanis i njegov ruski kolega Aleksandar Novak potpisali su danas sporazum o izgradnji ruskog gasovoda u Grčkoj koji će finansirati Rusija.\nDokument koji je još u fazi memoranduma o razumevanju, predviđa formiranje zajedničke kompanije s jednakim grčkim i ruskim udelom zadužene za izgradnju gasovoda u periodu između 2016. i 2019. godine, rekao je Novak na ceremoniji na ekonomskom forumu u Sankt-Peterburgu.\nOn je naglasio da Gasprom neće biti vlasnik grčkog dela gasovoda.\nNovak je ocenio da se radi o veoma značajnom događaju. Taj gasovod, kako je rekao ruski ministar, "omogućuje da nastavimo planove za realizaciju infrastrukturnih projekata u okviru gasovoda koji prolazi preko Crnog Mora, Turske i izgradnje skladišta u Turskoj".\n"Ovaj memorandum o razumevanju predviđa formiranje zajedničke kompanije koja će graditi gasovod na grčkoj teritoriji, koji smo nazvali u našem memorandumu Južnoevropski gasovod", rekao je on. Radi se o nastavku gasovoda Turski tok na grčkoj teritoriji.\nZajedničku kompaniju "South European Gas Pipeline" finansiraće sa po pedeset odsto ruska i grčka strana, a grčka strana je za tu namenu uzela zajam kod ruske banke Vnešekonobank, rekao je grčki ministar Lafanzanis.\nOn je istakao da su ukupni troškovi izgradnje gasovoda dve milijarde evra. Grčki ministar naglašava da saradnja njegove zemlje sa Rusijom nije uperena ni protiv jedne države niti EU.\nU maju ove godine, Lafazanis je izjavio da bi Evropa trebalo da pozdravi eventualni produžetak gasovoda Turski tok do Evrope, jer bi taj projekat obezbedio njenu energetsku sigurnost.\nGasovod će imati kapacitet od 47 milijardi kubnih metara gasa za svoje evropske klijente, napisao je Novak na svom Tviter nalogu. Prema planu Gasproma, “Turski tok” će biti podeljen na četiri sekcije sa ukupnim kapacitetom od 63 milijardi kubnih metara. Prva linija će biti namenjena snabdevanju Turske.\nAleksis Cipras kod paviljona Gasproma na Međunarodnom ekonomskom forumu\nGrčki premijer Aleksis Cipras treba u petak da se sastane sa ruskim predsednikom Vladimirom Putinom u Sankt Peterburgu na margini Međunarodnog ekonomskog foruma, koji se završava u subotu.\nRusija je u decembru prošle godine obustavila projekat Južni tok i umesto njega najavila izgradnju gasovoda Turski tok, koji bi trebalo da preko Crnog mora doprema gas do skladišta na tursko-grčkoj granici, odakle bi mogao da bude transportovan do potrošaca u južnoj Evropi.\nOčekuje se da će gasovod postati operativan 2016. godine.\nGasprom planira gradnju ovog alternativnog pravca kako bi smanjila zavisnost od glavne rute preko Ukrajine, najavljujući prekid slanja gasa tom trasom 2019., iako nema čvrst dogovor sa Ankarom a EU izražava skepticizam.\nParalelno sa planom da izgradi gasovod preko Grčke, Rusija nastoji da eliminiše takmace na energetskom tržište. Na primer, opstruira napore Azerbejdžana da kupi 66 odsto deonica u grčkom operatoru gasa DESFA. Moskva već duže vreme teži da dođe u posed ne samo ove grčke kompanije već i drugih distributivnih mreža u Evropi. Ukoliko uspe u nameri da blokira Azerbejdžan i kupi grčkog operatora, moći da kontroliše ne samo da kontroliše distribuciju gasa u ovoj zemlji već i da utiče na njenu političku scenu.\nIstovremeno, i SAD vrše pritisak na Atinu da odbaci “Turski tok” i umesto toga podrži projekat TANAP-TAP.\nKremlj: Prerano za rusku pomoć Grčkoj\nKremlj smatra da je preuranjeno razmatrati učešća Rusije u rešavanju dužničkih problema Grčke jer iz Atine nisu stigle odgovarajuće inicijative, izjavio je pres sekretar predsednika Rusije Dmitrij Peskov, komentarišući predstojeći susret Putina s Ciprasom.\n"Da bi se razmotrilo takvo pitanje, potrebno je, pre svega, čuti neke predloge ili inicijative naših grčkih partnera. Hajde da prvo sačekamo pregovore", rekao je portparol Kremlja.\nOn je ukazao da je apstraktno razmatrati nepostojeće primedbe ili sugestije.\nRanije u petak je potpredsednik vlade Rusije Arkadij Dvorkovič rekao da je Rusija je spremna da razmotri pitanje pružanja finansijske pomoći Grčkoj.\n"Mi ćemo podržati svaku odluku (za rešavanje grčke dužničke krize) koju predlože Grčka i naši evropski partneri. Prioritet za nas su investicioni projekti i trgovina sa Grčkom. Ako je potrebna finansijska podrška, mi ćemo razmotriti to pitanje", izjavio jeDvorkovič u intervjuu televizijskom kanalu Raša tudej (RT).\n"Nama je prioritet stabilna Evropa i stabilna Grčka. Podržaćemo na sve moguće načine razrešenje grčke finansijske krize", dodao je vicepremijer.\n"Te zemlje razmišljaju o biznisu, o sopstvenoj ekonomiji, a ne o politici. Verujemo da je to konstruktivan pristup", kazao je Dvorkovič.\nS druge strane, u četvrtak je zamenik ministra finansija Sergej Storčak izjavio da se Grčka nije obraćala ruskom Ministarstvu finansija za finansijsku pomoć i da Rusija nema za to resurse u budžetu.


Koje su prednosti grejanja na biomasu? - Izazov\nKoje su prednosti grejanja na biomasu?\nRadio-televizija Srbije 15. aprila 2018. 22:38\nPribojska toplana će prva preći na grejanje na biomasu i računaju da će se godišnji trošak od milion evra, koliko daju za mazut, time prepoloviti. Zamenu uglja i mazuta, biomasom, počeli su u individualnim kotlarnicama još 2014, pa na pelet već greju školu, vrtić, zgradu opštine i Dom kuture, a uskoro će još pet javnih objekta.\n"Ekološka prednost je ogromna jer naša deca koja idu u vrtić, u školu, ne udišu više prljav vazduh od uglja već imamo čist vazduh, to je ona glavna korist. Druga korist je socijalni efekat zato što se prave nova radna mesta. Na svakih 50 stanova koji se greju mi imamo jedno radno mesto", kaže zamenik predsednika Opštine Priboj i predsednik Radne grupe za biomasu Zlatiborske oblasti Saša Vasilić.\nRajner Šelhas iz"GIZ" Srbija kaže da toplane trenutno ne zarađuju od svog rada.\n"Većina opština ih dotira iz budžeta, a to je novac svih građana. Prelaskom toplana na biomasu koristi će imati upravo građani. Šednja nije jedini efekat ovog projekta jer, biomasa koja se nabavlja za toplane, potiče iz Srbije pa novac koji se za nju daje, takođe ostaje u vašoj zemlji", objašnjava Šelhas.\nKapacitetima na biomasu naša zemlja će u narednih nekoliko godina znatno povećati udeo energije iz obnovljivih izvora.\n"Kada pričamo o biomasi, ona ima najveći udeo u potecijalu obnovljive energije u Srbiji, sa čak 61 odsto. Sa druge strane, imamo samo izgrađenih postrojenja na biomasu od ukupnih kapaciteta 11 megavata", napominje Stevan Đurić iz Nemačko-srpske privredna komore.\nU ovom poslu Srbiji, što kroz povoljne kredite što donacijma, pomažu Nemačka i Švajcarska.\n„Bambiju“ još mere zaradu\nIz sive zone (preko subvencija) do legalnih tokova\nTrgovci rizikuju ako ne traže paraf\nAerodrom briljirao na Berzi, trgovano za 95 miliona dinara\nAerodrom „Morava“ i za civilni saobraćaj


RUSKO GOMILANJE SNAGA NA ARKTIKU SNIMLJENO IZ SATELITA: Ovo je dokaz koji daju američki mediji\n06/04/2021 NAJNOVIJE VESTI Svet, Vesti\nSatelitski snimci pokazuju da Rusija gradi infrastrukturu na severu, gde se led ubrzano topi zahvaljujući klimatskim promenama.\nRusija sa predsednikom Vladimirom Putinom na čelu poslednjih godina ubrzano osvaja Arktik kako bi preuzela dominaciju na dalekom severu, koristeći ubrzano topljenje leda usled klimatskih promena.\nKako prenosi CNN, cilj Kremlja je da obezbedi svoju severnu obalu i otvori ključnu rutu za brodsku trgovinu između Azije i Evrope.\nNedavni incident kada je Suecki kanal bio blokiran šest dana usled zaglavljivanja broda sa preko 18.000 kontejnera pokazao je koliko je ranjiva svetska trgovina. Stotine brodova bilo je zaglavljeno u Suecu, a preusmeravanje na Rt Dobre nade iziskivao je dodatno vreme i sredstva.\nNepregledno prostranstvo – Bogato nalazište\nArktik obuhvata severnu polarnu oblast u koju spadaju i najseverniji delovi evropskog, azijskog i američkog kopna. Ukupna površina iznosi oko 26 miliona kvadratnih kilometara (kopno i more).\nObiluje bogatim prirodnim resursima kao što su nafta, gas, razni minerali, voda i riblji fond. Sadrži neka od poslednjih i najopsežnijih kontinuiranih područja divljine na svetu. Ovaj region sadrži čak jednu petinu svetskih zaliha pijaće vode.\nSatelitski snimci snimljeni 2014. i 2015. godine upoređeni sa onima od ove i prošle godine pokazuju koliko je Rusija odmakla u izgradnji infrastrukture u regionu.\nUz to, ruska armija poslednjih godina predano radi na razvoju savremenog naoružanja, a jedno od onih koje najviše zadaju glavobolju zapadnim stratezima je torpedo pod nazivom „posejdon 2M39“. U pitanju je nuklearni torpedo izrađen u stelt tehnologiji.\nMože da isporuči bojeve glave od više megatona, izazivajući radioaktivne talase koji bi delove obale učinili nenastanjivim decenijama. – Ovo oružje je napravljeno kako bi američku obalu zapljusnulo radioaktivnim cunamijem – rekao je Kristofer A. Ford, bivši pomoćnik državnog sekretara SAD.\n„Gaspromu“ cveta biznis – Raste izvoz gasa u Evropu\nRuski državni energetski gigant „Gasprom“ povećao je isporuke prirodnog gasa u Evropu za 30,7 odsto u prvom kvartalu tekuće godine, dok su isporuke Srbiji skočile za 71 procenat pošto je proradio gasovod „Turski tok“, prema objavljenim preliminarnim podacima kompanije.\nImpresivan međugodišnji skok izvoza na skoro 53 milijarde kubnih metara gasa je rezultat hladne zimske sezone za evropske uslove, navodi se u saopštenju „Gasproma“, a prenosi Raša tudej.\nSamo u martu je izvezeno 18,2 milijarde kubnih metara gasa, što je „Gaspromov“ rekord svih vremena, dodaju iz kompanije. Nemačka, najveći uvoznik ruskog gasa, gotovo je utrostručila kupovinu u prva tri meseca 2021.\nNorveški viceadmiral Nils Andreas Stensřnes, koji je ujedno i šef obaveštajne službe, rekao je da „‘posejdon’ predstavlja novu vrstu nuklearnog oružja koje je u završnoj fazi testiranja“.\nSatelitski snimci pokazuju izgradnju infrastrukture, ali i podzemnih postrojenja, u kojima će najverovatnije biti smešteno savremeno naoružanje. Daleko na sever Rusija je prebacila bombardere „mig 31BM“ i nove radarske sisteme koji pokrivaju obalu Aljaske. NATO nije sedeo skrštenih ruku i SAD su u norvešku vazduhoplovnu bazu Orland poslali bombardere B-1, dok se u regionu nalazi i američka podmornica „USS Sivulf“.


Ministarstvo planira da za nabavku opreme potroši 215 miliona | onogošt.me\nMinistarstvo planira da za nabavku opreme potroši 215 miliona\nMinistarstvo odbrane planira da do 2028. godine potroši 215 miliona eura za nabavku opreme, dok će se ulaganja u odbranu povećati za 82 odsto i u 2028. iznosiće 145 miliona eura, piše u Dugoročnom planu razvoja odbrane za period od 2019. do 2028. godine.\nZa period definisan Dugoročnim planom razvoja odbrane planirano je da će se sredstva predviđena za ulaganje u odbranu povećati za 82 odsto, odnosno sa 80,19 miliona eura u 2019. godini na 145,21 milion eura u 2028. godini – navodi se u dokumentu koji je objavila Vlada, piše Pobjeda.\nU desetogodišnjem periodu za potrebe nabavke opreme biće izdvojeno oko 215 miliona eura, dok će za infrastrukturne projekte biti utrošeno oko 30 miliona eura. Prema projekcijama Ministarstva, u periodu od 2020. godine do 2024. godine procenat izdvajanja za odbranu projektovan je sa 1,73 odsto u 2020. na nivo od dva odsto u 2024. godini.\n“Prema sadašnjim procjenama rasta BDP-a predviđeno je postepeno povećanje izdvajanja sredstava za odbranu, što će za period od 2019. godine do 2024. godine predstavljati ukupno povećanje sredstava za odbranu za oko 40 miliona eura”, navodi se u dokumentu.\nZa period od 2024. do 2028. godine predviđeno je zadržavanje nivoa ulaganja od dva odsto.\nU prvom dugoročnom planu odbrane koji Crna Gora donosi kao punopravna članica NATO-a navodi se da će Vojska Crne Gore biti reorganizovana, a organizacijsko-formacijske promjene u Vojsci izvršiće se do sredine 2020. godine.\n“Formiraće se dva pješadijska bataljona i jedan mješoviti artiljerijski divizion u rezervi, koji će imati aktivan dio komande i jedinice do ranga voda. Od dijela snaga Čete specijalnih snaga, Pomorskog odreda, Čete vojne policije i Počasne garde formiraće se Bataljon za borbenu podršku, dok će se Četa veze i elementi za elektronsko ratovanje objediniti u Četu za vezu i elektronsko ratovanje”, navodi se u dokumentima Ministarstva odbrane.\nU okviru Centra za obuku biće formiran treći Podcentar za planinsko ratovanje. Vod sanitetske podrške će se razviti do nivoa Vojno-medicinskog centra, jedinice ranga bataljona. Jedinica će biti direktno potčinjena načelniku Generalštaba. Osim toga, kopnene snage činiće i Bataljon za podršku u čiji sastav će ući Logistički bataljon i Inžinjerijska četa.\n“Povećanjem brojne veličine Vojske na 2.368 pripadnika, uz promjene organizacijsko formacijske strukture omogućiće se ostvarivanje definisanih nivoa ambicija. Nabavkom lakih oklopnih vozila pješadije sa pratećim sredstvima i sistemima naoružanja unaprijediće se mobilnost, zaštita, vatrena moć i interoperabilnost”, navodi se u dugoročnom planu odbrane.


Inicijativa mladih: Đorđević uvredio civilne žrtve režima '90-tih - Dijalog.net\nNaslovna Civilno društvo Inicijativa mladih: Đorđević uvredio civilne žrtve režima ’90-tih\nPostavljeno 6. October 2019.\nBeograd, 06. oktobar 2019. – Inicijativa mladih za ljudska prava ocenila je da je ministar rada Zoran Đorđević izjavom da iz Srbije i od Srba niko nikada nije proteran, a kamoli zatvaran i ubijan, uvredio sve žrtve režima Slobodana Miloševića i njegovih saboraca i saveznika ’90-tih, na prostoru cele bivše Jugoslavije.\n“Kao ministar u okviru čijeg portfelja je i briga o civilnim žrtvama rata, ova uvreda ima i posebnu težinu“, dodala je u saopštenju Inicijativa mladih za ljudska prava.\nTa organizacija je istakla da je gotovo ceo politički, vojni i policijski vrh Srbije osuđen pred Tribunalom u Hagu za kampanju zločina i etničkog čišćenja nad kosovskim Albancima.\nKako je Inicijativa mladih podsetila Vojislav Šešelj osuđen je pred sudom u Hagu za zločine protiv čovečnosti u Hrtkovcima, u Vojvodini, odakle su proterivani građani hrvatske nacionalnosti, dok su dokumentovani brojni etnički zločini u Sandžaku za vreme rata koji nemaju sudske epiloge.\n“Ono što Srbija nikada nije uradila, i što očigledno nije deo njene savremene političke tradicije, jeste izvinjenje žrtvama za zločine počinjene na Kosovu, u Vojvodini i Sandžaku, reparacije žrtvama i sudsko procesuiranje odgovornih zločinaca“, navela je u saopštenju Inicijativa mladih za ljudska prava.\nPrema navodima Inicijative, Đorđević je na komemoraciji u spomen-parku u Jajincima izjavio da “iz Srbije i od Srba niko nikada nije proteran, a kamoli zatvaran i ubijan zbog svoje različitosti, a to nije ni u našoj političkoj tradiciji“.\n“Inicijativa mladih za ljudska prava poručuje ministru Đorđeviću da je jedini način da se politička tradicija današnje Srbije vrati u kontinuitet sa antifašističkom borbom iz Drugog svetskog rata suočavanje i otvoreno priznavanje počinjenih zločina ’90-tih, jasan raskid sa ratnom politikom, procesuiranje odgovornih za činjenje ratnih zločina, poštovanje i javna izvinjenja žrtvama“, piše u saopštenju.\nOznakecivilne žrtve rataInicijativa mladih za ljudska pravaVlada Republike Srbije\nPrethodno Rok za sprovođenje plana integriteta do 31. oktobra 2019. godine\nSledeće Najviše Iraca, najmanje Poljaka na višim upravljačkim pozicijama u Evropskoj komisiji\nTop Tags lokalna samouprava vladavina prava OCD Evropska komisija Srbija i Evropska unija evropske integracije konkurs Evropska unija Civilno društvo mediji istraživanje Vlada Republike Srbije mladi ljudska prava Društvo


Lista: Ford F Serije i dalje čuva lidersko mesto u Americi nakon prvih devet meseci - Auto Republika\nMalo je reći da tekuća 2021. godina nije bila preterano dobra za automobilske proizvođače u Sjedinjenim Američkim Državama. Rekordna nezaposlenost još od takozvane „Velike depresije“ zahvaljujući epidemiji virusa korone, najviše cene goriva u poslednjih sedam godina i naravno nestašica kompjuterskih čipova je rezultirala da gotovo svakom proizvođaču opadne prodajni potencijal.\nAli na kraju dana, posle devet meseci se jako blago izmenio redosled bestselera, dok lidersko mesto ponovo čuva Fordova F Serija. Prodajne brojke ove porodice vozila su pale za 9%, ali i pored toga je američki gigant isporučio impresivnih 534.831 jedinica, što nam govori da će i četrdesetu godinu zaredom biti najprodavaniji model „preko bare“.\nRivali kao što su Ram i Chevrolet su prešli na neke drugačije mere, kao što je eliminisanje raznih opcija koje zahtevaju instalaciju deficitarnih elektronskih komponenti, ali i pored toga nisu uspeli da skinu modele iz F Serije sa vrha.\nUpravo je vicešampionska pozicija ona koja je donela jednu izmenu na listi koja ilustruje deset najprodavanijih modela, pošto je Ram ponovo prestigao Chevrolet i probio se na drugo mesto. Spomenućemo i da je Toyota Corolla prestigla Hondu Civic, ali verujemo da ključni razlog leži u tome što je Civic nedavno debitovao u novoj generaciji i da većina izložbeno-prodajnih salona još uvek nema velike zalihe ovog vozila.\nNa kraja dana, ponovo 1-2-3 finiš za američke pikap kamionete i ponovo četiri Toyote na „Top 10 listi“. Bez obzira na spomenutu krizu, čini nam se da se ništa nije izmenilo i do kraja godine verovatno i neće.\nKonačno i da predstavimo tu listu najprodavanijih vozila u Americi tokom prvih devet meseci:\n1. Ford F Serije 534.831\n2. Ram Pickup 434.772\n3. Chevrolet Silverado 407.266\n4. Toyota RAV4 313.447\n5. Honda CR-V 290.140\n6. Toyota Camry 256.769\n7. Nissan Rogue 234.647\n8. Toyota Corolla 217.727\n9. Honda Civic 216.575\n10. Toyota Highlander 207.564\ntags: najpopularnije marke Amerika najpopularniji modeli u Americi prodajna statistika 2021. Amerika Top 10 lista Amerika\nprevious Oko polovine vlasnika električnog heča ID.3 nikada ranije nije posedovalo Volkswagen\nnext Opel ostaje bez fabrike izgrađene uz sedište marke, kao i one u Ajzenahu?!\nPrve tri pozicije „Ameri“, preostalih sedam „Japanci“ …


Predsjedavajući Zajedničke komisije za odbranu i sigurnost BiH Asim Sarajlić primio u oproštajnu posjetu komandanta EUFOR-a u BiH\nPredsjedavajući Zajedničke komisije za odbranu i sigurnost BiH Asim Sarajlić primio je danas u oproštajnu posjetu komandanta EUFOR-a u BiH general – majora Alexandera Platzera.\nTokom sastanka izraženo je zadovoljstvo zbog dobre međusobne saradnje u protekloj godini. Iako je, kako je rečeno, pandemija izazvana virusom korona uticala na realizaciju brojnih planiranih aktivnosti, Komanda EUFOR-a je u svojoj misiji i aktivnostima na terenu pokazala veoma visok nivo spremnosti da pomogne Oružanim snagama BiH i policijskim agencijama u sastavu Ministarstva sigurnosti BiH, što je posebno došlo do izražaja tokom realizacije vježbe “Brzi odgovor 2021.”\nPredsjedavajući Sarajlić informirao je generala Platzera o aktivnostima Zajedničke komisije za odbranu i sigurnost BiH u 2021. godini, naglašavajući da je u prvoj polovini godine realizirano niz uspješnih aktivnosti sa strukturama odbrambenog i sigurnosnog sektora BiH.\nTokom razgovora konstatirano je da je institucionalni dijalog među političkim strankama i poslanicima i delegatima oba doma Parlamentarne skupštine Bosne i Hercegovine najbolji način za prevazilaženje sadašnjih problema i da je to put za traženje dobrih i prihvatljivih rješenja koja očekuju građani Bosne i Hercegovine. (kraj)


MMF koriguje procjenu: Ekonomija BiH pašće više od pet posto - Indikator.ba\nMMF koriguje procjenu: Ekonomija BiH pašće više od pet posto\n13.10.2020 08:10 | Indikator.ba\nEkonomija Bosne i Hercegovine ove bi godine zbog pandemije COVID-19 mogla pasti više od pet posto, ali Međunarodni monetarni fond (MMF) spreman je pomoći u oporavku, najavo je dužnosnik te organizacije Andrew Jewell.\nPrema podacima koje je početkom oktobra objavio Zavod za statistiku Bosne i Hercegovine, pad bruto domaćeg proizvoda (BDP) u drugom tromjesečju ove godine bio je 9,3 posto u poređenju s istim razdobljem 2019. godine.\nIstovremeno je u drugom kvartalu BDP Bosne i Hercegovine pao za 10,5 posto u odnosu na prvo tromjesečje ove godine.\nJewell, koji je na čelu ureda MMF-a za Bosnu i Hercegovinu, rekao je za banjalučke Nezavisne novine da je sada stanje u Bosni i Hercegovini ipak bolje nego proljetos, jer se ekonomija djelimično oporavila od prvobitnih udara, prenosi Hina.\n"Sada je stanje bolje nego što je bilo na proljeće. Trenutno smo u procesu revidiranja naše procjene rasta. Proljetos smo iznijeli procjenu da će ekonomija pasti za pet posto. Uskoro ćemo iznijeti naše nove procjene, mislim još tokom ovog mjeseca. Procjene će pokazati blagu korekciju prema dolje, dakle, veći pad od pet posto", kazao je Jewell.\nPotvrdio je da su predstavnici vlasti Bosne i Hercegovine iskazali zanimanje za novi ugovor o stand-by aranžmanu s MMF-om, jer im je nužna finansijska podrška za prevladavanje sadašnje krize, ali i za provedbu reformskih i razvojnih ciljeva.\n"Koliko sam shvatio, oni ne mogu provesti svoj makroekonomski program ako ne bude bio zaključen aranžman s MMF-om", rekao je Jewell.\nNajavio je da će se o tome pregovarati tek nakon lokalnih izbora u Bosni i Hercegovini, koji su zakazani za 15. oktobra, a bude li sve teklo po planu, novi bi sporazum mogao biti zaključen u januaru 2021. godine.\n"Fokus programa bit će odgovor na pandemiju", kazao je Jewell i objasnio da će novi aranžman MMF-a i Bosne i Hercegovine ipak biti sklopljen za razdoblje od tri godine, pa će se odnositi i na podršku strukturalnim reformama.\nBosna i Hercegovina je posljednji stand-by aranžman s MMF-om sklopila 2016. godine, upravo radi lakše provedbe reforma.


Krajem maja 2018. godine, Praxis je održao konsultativni sastanak sa predstavnicima institucija u Novom Pazaru na temu prevencije i eliminacije dečjih, ranih i prinudnih brakova, kao deo aktivnosti projekta „Pravna pomoć licima u riziku od apatridije u Srbiji“, koji finansira UNHCR.\nCilj sastanka bio je da okupi predstavnike svih relevantnih institucija u Novom Pazaru kako bi se kroz diskusiju došlo do predloga politika za iskorenjivanje pojave dečjih, ranih i prinudnih brakova. Sastanku su prisustvovali predstavnici centra za socijalni rad, policije, škole, zdravsta i civilnog sektora. Na samom početku sastanka, prisutni su imali prilike da se detaljnije upoznaju sa problemom dečjih, ranih i prinudnih brakova, a kroz kratak pregled aktivnosti koje je Praxis do sada sproveo na tom polju, predstavljeni su im i glavni nalazi. Nakon toga, uz kratak osvrt na odgovornost države u prevenciji i eliminaciji dečjih brakova, učesnici/e sastanka su upoznati sa nacionalnim i međunarodnim zakonodavstvom u toj oblasti. Poseban doprinos sastanku bilo je učešće rukovodioca Kancelarije za koordinaciju aktivnosti u borbi protiv trgovine ljudima Mitra Đuraškovića, koji je o problemu dečjih, ranih i prinudnih brakova govorio u kontekstu trgovine ljudima. Nakon toga usledila je diskusija o tome šta svako od nas može i mora da uradi, a šta očekujemo od drugih karika u lancu saradnje, tokom koje su se razmatrali slučajevi iz prakse sa ciljem da se prevenira problem dečjih, ranih i prinudnih brakova koji je usko vezan za problem apatridije u Srbiji. Shodno tome, učesnicima je predstravljen Indeks apatridije, koji pruža uvid u to na koji način različite države u Evropi štite lica bez državljanstva i šta čine da bi sprečile i smanjile pojavu apatridije.\nKao jedan od zaključaka diskusije nameće se nedovoljna i nekoordinisana saradnja nadležnih institucija, odnosno prebacivanje odgovornosti sa jedne institucije na drugu. Pored toga, iako svesni da dečji, rani i prinudni brakovi predstavljaju kršenje prava deteta i rodno zasnovano nasilje, profesionalci su i dalje nedovoljno osetljivi na probleme romske populacije i još uvek su prisutni stereotipni obrasci postupanja vođeni predrasudama čime se se ovaj problem i dalje posmatra kroz prizmu kulturne tradicije. Kao jedan od razloga neprijavljivanja ovog problema od strane škola, prisutni navode odsustvo spremnosti da se zamere nekome koga poznaju, odnosno roditeljima te dece. Na kraju diskusije je zaključeno da je neophodna koherentnija saradnja nadležnih institucija uz konstantno podizanije svesti svih relevantnih aktera – roditelja, dece, profesionalaca i opšte javnosti uz aktivnu ulogu medija kao ključnih aktera u tom procesu. Potrebno je nastaviti sa edukacijama, kako kroz grupne diskusije tako i kroz individualne razgovore sa profesionalcima i potencijalnim žrtvama dečjih, ranih i prinudnih brakova i njihovim roditeljima.\nDo kraja 2018. godine, Praxis će održati još tri konsultativna sastanaka, jedan u Požarevcu i dva u Beogradu.\nPročitano 4569 puta


Iznenađenje u Pirotu - JUGPRESS\nNedeljni derbi u Pirotu, između lidera na tabeli ekipe Radničkog i Car Konstantina iz Niša bila je lepa prilika da se domaći fudbaleri pobedom još više učvrste na vodećoj poziciji. Ali, fudbaleri niškog Car Konstantina pobrinuli su se da prvenstvenu trku na srpskoligaškom ,,Istoku” učine krajnje neizvesnom. Ni najmanje se niški ,,carići” nisu uplašili favorizovanog domaćina, već su od početka susreta nagovestili da neće nijednog trenutka ustuknuti. Igrali su taktički veoma dobro i mudro, pa su tako uspeli da pobedom stignu do celog plena i tri boda u pobedi čistoj kao suza od 1:3.\nPosle odigranih 30.kola borba za šampionsku titulu se nastavlja između Radničkog iz Pirota i Temnića 1924 iz Varvarina. Piroćanci trenutni imaju dva boda viška u odnosu na srpskoligaša iz Varvarina. Do kraja prvenstvene trke preostalo je da se odigraju još četiri kola. Biće veoma zanimljivo koja će se ekipa osladiti prvim mestom, a ništa manje nije interesantna borba i za očuvanje srpskoligaškog statusa. Za sada je već siguran putnik u zonski stepen takmičenja ekipa Pukovca, dok, bez malo pola lige, mora da strepi za svoj status.


Na petom okruglom stolu posvećenom temi borba protiv korupcije govorili su predstavnici Privredne komore Srbije i kompanija NIS, AIR Srbija i Filip Moris.\nKorozivno dejstvo korupcije oseća se u svim segmentima društva i osim što razara poverenje u javne institucije, podriva tržište, odbija investitore, stvara nelojalnu konkurenciju i monopole, rekao je Miroslav Miletić, potpredsednik PKS i dodao da je efikasna borba protiv korupcije jedan od preduslova za šire privredne integracije.U okviru četiri prethodne sesije okruglih stolova, koje je organizovala Komora u saradnji sa Globalnim dogovorom Srbija, predstavljena su interna antikorupcijska pravila kompanija BAMBI, Siemens Srbija, Telenor Srbija, Merck Sharp & Dohme Srbija, revizorske kuće KPMG, organizacije UNDP, organizacije Beogradska otvorena škola, JUBMES banke, JKP Gradskog saobraćajno preduzeće Beograd, Narodne banke Srbije, Ernst & Young Beograd.\nPredstavnici Er Srbije, NIS i Filip Morisa, koji su na okruglom stolu „Borba protiv korupcije – Kako mi to radimo“, predstavili interne modele kako se te kompanije bore sa korupcijom, ističu da je veoma važno poštovanje etičkog kodeksa, kontrola odlučivanja na svim nivoima, proverljivost svake odluke, treninzi i zaštita uzbunjivača.\nMiloš Stopić, menadžer za etiku i usklađenost poslovanja u Er Srbiji objašnjava da u toj kompaniji menadžment na svaka dva meseca zaposlenima šalje temu za razgovor šta bi trebalo da urade u slučaju povređivanja poslovne etike i kroz tu komunikaciju se pripremaju za moguće situacije.\nSlavoljub Ćetojević, direktor Sektora ekonomske bezbednosti u NIS-u je kazao da je za tu kompaniju, koja ima 11.000 zaposlenih, više od 300 benzinskih stanica u Srbiji, najvažnija prevencija korupcije, smanjivanje negativnog uticaja i podizanje svesti po pitanju korupcije. Kao primere, naveo je zloupotrebu službenog položaja, davanje mita, falsifikovanje dokumenata.\nIvan Jovanović iz pravne službe Filip Morisa za jugoistočnu Evropu istakao je da korupcija onemogućava uspešno poslovanje, ali i da negativno utiče na tržište. „Na svakom nivou se borimo protiv korupcije, nikada nikoga ne podmićujemo, postoji zabrana zaposlenima da prime nešto od vrednosti što može da utiče na njegovu profesionalnu objektivnost”, kaže Jovanović. Osim drakonskih novčanih kazni i rizika zatvorske kazne, korupcija može da uništi poslovni imidž kompanije.


Stanje na putevima: Pogledajte gdje je obustavljen saobraćaj - Portal 072info\nZbog jakog vjetra koji stvara sniježne nanose i smanjuje vidljivost na manje od 5 metara potpuno je obustavljen saobraćaj na magistralnim putevima Livno-Šuica-Kupres, Šuica-Tomislavgrad-Posušje i Priluka-Glamoč-Mlinište, kao i na regionalnim putevima Mokronoge-Ravno, Mihalji-Blidinje i Kupres-Šipovo, saopćeno je iz BIHAMK-a.\nSniježni nanosi otežavaju odvijanje saobraćaja na magistralnim putevima Ripač-Bosanski Petrovac i Bosanski Petrovac-Oštrelj-Drvar. Teretna vozila sa prikolicom i šleperi ne mogu saobraćati na dionici magistralnog puta M-19 Vlasenica-Han Pijesak (preko prevoja Han Pogled), kao i na dionici M-19.3 Sokolac-Rogatica. I dalje upozoravamo na sve dionice u višim planinskim predjelima, gdje je za teretna vozila obavezna upotreba lanaca.\nNa graničnim prelazima ovoga jutra nema dužih zadržavanja. Zbog sniježnih nanosa u prekidu je odvijanje saobraćaja na magistralnom putu Šćepan Polje-Plužine (područje Crne Gore), tako da je trenutno u prekidu saobraćanje na GP Hum-Šćepan Polje\nKako da iskoristite stare CD-ove na kreativan način


radonjica Архиве - Dnevnik Juga\nHome / Tag Archives: radonjica\nTag Archives: radonjica\nČlanice Foruma žena SNS-a učestvovale na manifestacii „Dani višnje“ u Radonjici\nIna Dendić 28/06/2019\tDOGAĐAJI, DRUŠTVO, Leskovac, POLITIKA 0\nČlanice Foruma žena Gradskog odbora Srpske napredne stranke Leskovac učestvovale su i na ovogodišnjoj manifestaciji Dani višnje, koja se već peti put organizuje u Radonjici. Kao i prethodnih godina one su se predstavile raznim specijalitetima sa višnjama, a ovom prilikom su podelile i novi broj SNS Informatora.\nIna Dendić 28/06/2019\tDOGAĐAJI, DRUŠTVO, Leskovac 0\nPeta po redu manifestacija Dani višnje održana je danas u selu Radonjica. Kao i prethodnih godina na manifestaciji se okupio veliki broj proizvođača ovog voća. Na početku, svi zainteresovani poljoprivrednici imali su priliku da čuju predavanja Poljoprivredne stručne službe, nakon čega je je započet kulturno umetnički program. U ime stanovnika …


Vučić osvojio OP Srema\nDatum objave: 20.06.2016. // Kategorija: Domaća scena\nNa terenima TK Zmaj u Sremskoj Mitrovici održano je OP Srema u konkurenciji do 16 godina za juniore.\nPobedničko postolje pripalo je Jovanu Vučiću koji je u finalu savladao Strahinju Radanovića 7:5, 6:2.\nU polufinalu Jovan je bio bolji od Dušana Ognjenovića 6:0, 6:2, dok je Strahinja pobedio Dušana Kostića 3:6, 6:4, 6:3.\nTK “Kruševac” proslavio 30. rođendan\nDatum objave: 12.06.2016. // Kategorija: Domaća scena\nTeniski savez Srbije i kompanija NIS učestvovali su u proslavi 30. rođendana TK „Kruševac“ kroz promociju tennis 10’s programa – Otvorene školice tenisa za decu koju TSS i NIS sprovode već pola decenije širom Srbije.\nFatma i Krsta šampioni TS ŠiZ Srbije do 12 godina\nDatum objave: 07.06.2016. // Kategorija: Domaća scena\nNa terenima TK Kraljevo održano je Prvenstvo TS Šumadije i Zapadne Srbije u konkurenciji do 12 godina.\nKod devojčica trijufovala je Fatma Idrizović koja je u finalu savladala Anđelu Lazarević 6:0, 6:0.\nU polufinalu Fatma je bila bolja od Sare Đunisijević 6:1, 6:2, dok je Anđela savladala Aleksandru Joković 6:1, 6:1.\nKod dečaka šampionski pehar osvojio je Krsta Petrović koji je u finalu pobedio Matiju Tešića 4:6, 6:2, 6:2.\nU polufinalu Krsta je snage odmerio sa Sašom Markovićem koji je meč predao nakon izgubljenog seta 6:0, dok je Matija bio bolji od Lazara Dimitrijevića 6:3, 6:1.\nŽivkoviću OP Vrnjačke Banje\nDatum objave: 06.06.2016. // Kategorija: Domaća scena\nNa terenima TK"AS-NS" u Vrnjačkoj Banji održano je Otvoreno Prvenstvo VRNJAČKE BANJE, (I kategorija) u konkurenciji do 16 godina za dečake. U finalu snage su odmerili Boris Živković (KRU) i Miroslav Cvjetan (DJU). Do šampionskog trofeja stigao je Živković rezultatom 2:6, 6:1, 6:2 .\nSudija ovog takmičenja bio je Nikola Stevović.\nJelena Marjanović Letnji šampion Srbije u konkurenciji do 14 godina\nDatum objave: 02.06.2016. // Kategorija: Domaća scena\nNa terenima TK Sloboda u Čačku održano je Letnje prvenstvo Srbije u konkurenciji do 14 godina za devojčice.\nNova šampionka Srbije je Jelena Marjanović koja je u finalu savladala Nataliju Senić 6:2, 6:3.\nU polufinalu Jelena je bila bolja od Mie Marjanović 6:2, 6:1, dok je Natalija pobedila Ivu Pantović 6:4, 6:2.\nJovanu Vučiću OP Beograda\nDatum objave: 01.06.2016. // Kategorija: Domaća scena\nNa terenima TK Spin u Beogradu održano je Otvoreno prvenstvo Beograda u konkurenciji do 16 godina, III kategorija. Pobedničko postolje pripalo je Jovanu Vučiću koji je u finalu savladao Marka Parezanovića 4:6, 6:1, 6:1.\nU polufinalu Jovan je savladao Uroša Todorovića 6:2, 7:5, dok je Marko bio bolji od Nikole Purića 6:1, 6:4.\nUroš Jović novi šampion Srbije u konkurenciji do 14\nNa terenima TK Sloboda u Čačku održano je Letenje prvenstvo Srbije u konkurenciji do 14 godina.\nKod dečaka šampionski trofej zagrlio je Uroš Jović koji je u finalu savladao Dimitrija Zubca 7:6(2), 6:4.\nU polufinalu Uroš je bio bolji od Dušana Milanovića 6:4, 6:4, dok je Dimitrije pobedio Aleksandra Mihailovića 6:3, 7:5.\nTreće mesto u konkurenciji devojčica osvojile su Mia Marjanović i Iva Pantović. U borbi za šampionsku titulu sastaće se Jelena Marjanović i Natalija Senić.\nTamara i Marko novi šampioni Srbije u konkurenciji do 16\nDatum objave: 26.05.2016. // Kategorija: Domaća scena\nZavršeno je Letnje prvenstvo Srbije u konkurenciji do 16 godina koje je održano na terenima TK TAŽ u Nišu.\nU ženskoj konkurenciji trijumfovala je Tamara Malešević koja je u finalu savladala Anđelu Skrobonju 3:6, 6:2, 6:4. U polufinalu Maleševićeva je bila bolja od Teodore Ristić 6:3, 6:2, dok je Anđela pobedila Mihaelu Đaković 7:5, 6:0.\nU muškoj konkurenciji na pobedničko postolje popeo se Marko Miladinović koji je u finalu pobedio Bodina Žakovića 6:4, 6:1. U polufinalu Miladinović je bio bolji od Đorđa Radana 6:2, 6:2, dok je Žarkoviću kod rezultata 4:1 meč predao Kristian Juhas.\nU muškom dublu trijufovao je par Miroslav Cvjetan, David Obradović nakon pobede u finalu nad parom Veljko Pejčić, Lazar Radenković 6:4, 6:2.\nLETNJE PRVENSTVO SRBIJE U KONKURENCIJI DO 16 GODINA - TK TAŽ, NIŠ\nDatum objave: 24.05.2016. // Kategorija: Domaća scena\nNa terenima TK TAŽ u Nišu održava se Letnje prvenstvo Srbije u konkurenciji do 16 godina - juniorke i juniori.\nglavni žreb juniori do 16\nglavni žreb juniorke do 16\nOP VRNJAČKE BANJE (do 12) u znaku Aleksandre i Nikole\nNa terenima teniskog kluba "AS-NS" u Vrnjačkoj Banji od 21.05.2016. do 22.05.2016. uspešno je realizovano OP VRNJAČKE BANJE za dečake i devojčice u konkurenciji do 12 godina.\nU finalu kod devojčica snage su odmerile Aleksandra Joković (TK Sloboda) i Emina Milovanović (TK Rado). Pobedu je izvojevala Aleksandra rezultatom 6:3,6:3.\nU maratonskom finalu kod dečaka , koje je trajalo 3 sata i 20 minuta, za pobednički trofej borili su se Nikola Perić (TK Bor) i Lazar Bojović (TK Lučani). Pobedu je izvojevao Nikola Perić rezultatom 6:4,4:6,6:4.\nSudija je bio Miloš Jovan Živanović\nPrethodna strana12...105106107108109110111...121122Sledeća strana\nLetnje prvenstvo Srbije (do 16 godina) dečaci i devojčice -TK Sloboda Čačak\nLetnje prvenstvo Srbije (do 12 godina) dečaci i devojčice-TK Partizan


TV Most - Vučić za sutra najavio detalje o povećanju plata i penzija\nVučić za sutra najavio detalje o povećanju plata i penzija\nPredsednik Srbije Aleksandar Vučić izjavio je da će sutra biti objavljeni precizni podaci o povećanju plata u javnom sektoru i penzija, posle čega će izvesno najveća primanja do sada imati zaposleni u zdravstvu, školstvu, službama bezbednosti, socijalnom sektoru i poreznici, kao i penzioneri s najmanjim penzijama.\nOn je novinarima u Beogradu kazao da će biti isplaćena i jednokratna pomoć penzionerima, od 4.000, 5.000 ili 6.000 dinara, a da "bonus" mogu da očekuju i još neke službe.\nPredsednica Vlade Srbije Ana Brnabić sutra će u Kruševcu, na konferenciji za novinare povodom 100 dana rada vlade, objaviti procenat povećanja plate u javnom sektoru i penzija.\nVučić je danas rekao da je s ranijim povećanima zarada, iznos mesečnih primanja vraćen na nivo koji su imali zaposleni u javnom sektoru izuzimajući 17.000 zaposlenih u državnoj administraciji u Beogradu i deo administracije u Vojvodini.\n- Ne želimo da sekretarica predsednika Republike ili predsednika Vlade ili ministra bude poželjnije zanimanje od toga da neko bude lekar, profesor ili tome slično - rekao je Vučić.\nDodao je da bi, u slučaju da se penzije vrate na nivo od pre tri godine, kada su umanjene i plate u javnim službama, penzioneri s najmanjim primanjima imali manje nego što primaju sada.\n- Smanjili smo penzije pre tri godine za 40,5 odsto penzionera, a ostalima penzije nisu umanjivane. Posle toga su dva puta povećavane penzije, kumulativno 2,85 odsto, tako da su dve trećine penzionera imale primanja najveća do sada - kazao je Vučić.\nRekao je da će se, kao predsednik najuticajnije stranke, boriti da najsiromašniji penzioneri ne budu oštećeni, bez obzira na to šta će reći MMF ili bilo ko drugi.\n- Važno je da oni koji imaju primanja ispod 40.000 dinara, a takvih je 85 odsto, da im ona budu veća - rekao je Vučić.\n22:51 Ruskinja Butina ostaje u pritvoru do suđenja\n22:43 Požari bukte Letonijom, stanovništvo evakuisano\n22:37 U Prištini u toku policijska akcija hapšenja\n22:32 U20 EP: Srbija sa +47 do četvrtfinala, slede Francuzi\n22:16 Djurić za sutra zakazao konferenciju za novinare


Brazilac Marsio Teruel potpisao za Jagodinu\nJAGODINA, 28. jula 2012. - Brazilski fudbaler Marsio Teruel potpisao je danas dvogodišnji ugovor sa Jagodinom.\nTaj 26-godišnji vezni fudbaler je rekao da je čuo sve najlepše o jagodinskom superligašu, da je odlično primljen u ekipi kao i da medju igračima vlada dobra atmosfera. Novi fudbaler Jagodine je istakao na konferenciji za novinare da je srećan jer je na jučerašnjoj utakmici na pripremama postigao gol i izrazio nadu da će u prvenstvu dati još puno golova.\nNa poslednjoj utakmici na pripremama na Zlatiboru protiv ekipe Paralimni sa Kipra Teruel je postigao jedan od dva gola za svoju ekipu. Marsio Teruel je prošle sezone igrao u ekipi FAS iz Salvadora sa kojom je osvojio šampionsku titulu. Teruel je u tom klubu odigrao 22 utakmice i postigao osam golova, a ranije je igrao za Paranu i Gloriju.


USTANAK MAŠINA Ilon Mask upozorava na “demonsku” veštačku inteligenciju - Grad Prijepolje\nGrad Prijepolje > Vesti > Tehnologija > USTANAK MAŠINA Ilon Mask upozorava na “demonsku” veštačku inteligenciju\nMask, osnivač kompanije “Spejs X” i koosnivač “Tesla motorsa”, kao i “Pej pala”, rekao je da bi tehnološki sektor trebalo da bude “veoma pažljiv” u pionirskom razvoju veštačke inteligencije i nazvao je “našom najvećeom egzistencijalnom pretnjom”.\nOn je uporedio razvoj veštačke inteligencije sa horor filmom u kome protagonisti prizivaju demona koji na kraju uzrokuju haos.\n-U svim takvim pričama gde neko sa pentagramom i svetom vodicom priziva demona uvek to radi s ubeđenjem: “Da, naravno da mogu da ga kontrolišem”. To nikada ne uspe – istakao je Mask, preneo je “Vašington post”.\nMask je nekoliko puta do sada nazivao tehnologiju velikim rizikom koji ne može da se kontroliše.\nNjegovi komentari osvetlili su rastuću debatu u tehnološkom sektoru oko toga da li mašinama treba omogućiti da misle za sebe. Autonomna tehnologija je glavna tema u inženjerskim krugovima i zauzima ugledno mesto u popularnoj kulturi, ukazuje CNBC, navodeći kao primer filmove poput “Terminatora” koji prikazuju apokaliptične scene u budućnosti nakon što su mašine razvile svesnost i postale nezavisne od ljudi.\nZagovornici veštačke inteligencije kažu da je ona sledeći, logičan korak rastućeg tehnološki zavisnog društva, dok protivnici, poput Maska, ističu da bi moglo biti nenamernih, ali nesagledivih posledica.\nKompanija “Gugl”, nakon što je kupila britansku tehnološku firmu “DipMajnd” početkom godine, zbog rastućih kontroverzi oko veštačke inteligencije pristala je da osnuje etički odbor koji će nadgledati njihove korake u razvoju svesnih mašina. “Gugl” zasad postepeno napreduje u pravljenju aplikacija koje su sve više prilagođene korisnicima time što su autonomnije, ističe CNBC.


"Obično veče" Laneta Gutovića 26. septembra u Atriumu hotela "Galleria" | Promotivni tekst | Subotica.com\nMonodrama "Obično veče" u izvedbi Milana Laneta Gutovića igraće se 26. septembra u Atriumu hotela "Galleria", s početkom u 20 časova. Ulaznice po ceni od 800 dinara mogu se kupiti u turističkoj agenciji "Aleksandra travel".\nPredstava "Obično veče", koja je u organizaciji turističke agencije "Aleksandra travel" najpre trebalo da se održi 22. marta, a potom i 14. jula, ali je zbog aktuelne epidemiološke situacije otkazana, igraće se 26. septembra u Atriumu hotela "Galleria". Iz turističke agencije pozivaju sugrađane koji su prethodna dva puta kupili ulaznice da dođu i pogledaju predstavu, jer iste važe i za ovo izvođenje, a sve zainteresovane da im se pridruže na predstavi naredne subote.\n- Predstava će se igrati uz poštovanje propisanih epidemioloških mera, obezbedićemo fizičku distancu od metar i po između gledalaca, a sve koji dođu da uživaju u predstavi molimo da sa sobom ponesu zaštitne maske - kaže Njegoslav Dragić, vlasnik turističke agencije "Aleksandra travel".\nMonodrama "Obično veče" je prva predstava na srpskom jeziku koja se do sada igrala na Brodveju. Tokom gotovo tri decenije izvođenja, igrala se u svim većim gradovima, od Moskve, Beča, Londona, Pekinga, preko Ciriha, Ženeve, Johanesburga, do Njujorka, Toronta, Vankuvera i Montreala, a publika se zabavljala i uživala u jedinstvenoj izvedbi Laneta Gutovića i u Sidneju, Melburnu, Hobartu i Velingtonu, te tako na gotovo svim kontinentima pronela slavu našeg osećanja i smisla za humor.\nUlaznice po ceni od 800 dinara mogu se kupiti u turističkoj agenciji "Aleksandra travel" (Korzo 15, bivša Engelsova), a za više informacija i rezervacije možete pozvati na brojeve telefona 024/600-059 ili 060/332-0135.\nhotel galerija hotel galleria pozorišna predstava predstava\npre 42 minuta i 38 sekundi


Novopazarske osnovne škole uspešno realizovale projekat „Uloga učenika u zaštiti životne sredine“ - IndeksOnline.rs\nNaslovna Društvo Novopazarske osnovne škole uspešno realizovale projekat „Uloga učenika u zaštiti životne sredine“\nNovopazarske osnovne škole uspešno realizovale projekat „Uloga učenika u zaštiti životne sredine“\nU 29 osnovnih škola realizovan je pilot projekat „Uloga učenika u zaštiti životne sredine“, koji su zajednički realizovali ministarstva prosvjete i ekologije.\nKako je za Radio televiziju Novi Pazar rekla resorna ministarka Irena Vujović, cilj projekta, za koji je planirano da od naredne školske godine bude uveden u sve škole u Srbiji je razvijanje i podizanje svijesti i učenika i nastavnika o potrebi zaštite životne sredine.\nDio ovog pilot projekta bila je i novopazarska Osnovna škola “Bratstvo”. U okviru ekološke sekcije koje već postoje u školama, najmanje dva časa mjesečno bila su predviđena za predavanja kako bi se đaci upoznali sa konkretnim temama, a zatim pripremili najmanje jedan školski ekološki projekat.\nMinistarka je istakla da je krajnji cilj ovog pilot projekta da se dođe do dokumenta za sistemsko obrazovanje. Očekuje da će takav dokument biti izrađen u narednoj godini i da će biti usvojen na sjednici Vlade. Tako će, kaže Vujović, imati dobar osnov za uvođenje ekologije u sve osnovne škole na teritoriji Srbije.\nPrethodni tekstPodeljeni humanitarni paketi za 100 porodica iz Sjenice i Tutina\nSledeći tekstRadnmo vreme uslužnih objekata tokom Bajrama i prvomajskih praznika


Spriječiće gradnju petlje ako im se ne ispune uslovi | MTELCG\nVlasnici lokacija na kojima treba da počne izgradnja prve faze petlje Smokovac, na dionici autoputa Podgorica-Kolašin, uputili su Vladi listu zahtjeva bez čijeg ispunjenja neće dozvoliti početak gradnje, pišu Vijesti.\nFoto: Twitter/Vlada CG\nPeticiju upućenu premijeru Dušku Markoviću, ministrima saobraćaja i održivog razvoja i turizma, Osmanu Nurkoviću i Plavu Raduloviću, i direktoru jedinici za izgradnju autoputa u Monteputu, Goranu Vujoviću potpisalo je 59 vlasnika lokacija na kojima treba da počne gradnja.\nNajveći dio lokacija, prema prilogu u govora od 12. aprila, Vlada je trebalo da ekspropriše i ustupi izvođaču do 1. jula, a ostalo do 1. avgusta.\nRok za završetak izgradnje petlje je 30. septembar naredne godine.\nNa pitanje Vijesti da li su te lokacije ustupljene izvođaču i kasni li se sa tim pripremnim poslovima, iz Ministarstva saobraćaja je odgovoreno da je izvođač radova shodno planiranoj dinamici počeo sa pripremnim i trajnim radovima na tom objektu.\nVlasnici lokacija kazali su da odgovore od Vlade očekuju do 20. jula i da će, a ako ih ne dobiju ili se ne postigne dogovor o njihovom ispunjenju, organiozovati proteste, koji će onemogućiti izgradnju te pristupne saobraćajnice na budući autoput.\nOni su rekli da nijesu dobili nikakve garancije od investitora, da su uznemireni i zabrinuti za svoj opstanak i kvalitet života na toj lokaciji.


Kon: Nisam za uvođenje vanrednog stanja, treba nositi maske i na otvorenom - OGLASNA TABLA - INFO\n29 октобра, 2020 020\nEpidemiolog Predrag Kon izjavio je danas da ne smatra da treba uvoditi vanredno stanje zbog povećanja broja zaraženih korona virusom, već da je „prvo i osnovno“ poštovati propisane mere, naročito za nošenje maski, kao i da se on zalaže da se maske nose i na otvorenom, posebno u pešačkim zonama.\nKon je za televiziju Prva izjavio da je epidemija u Beogradu „uzela takav zamah da se ne može lako zaustaviti“, ali da nije dolazilo do širenja zaraze tamo gde se poštovalo sprovodjenje mera.\nOn je rekao da nismo uspeli da u potpunosti potisnemo epidemiju, od njene pojave u martu, i da smo „imali tinjanje“, koje se zbog nepoštovanja mera razbuktalo.\n„Iz dana u dan sve je veći broj zaraženih, naročito u Beogradu, to mora da brine“, rekao je Kon. On je dodao da se u bolnicama u svakog dana prima sve više kovid pacijenata i da za sada nije došlo do „zaravnjenja krive“, odnosno da broj novih pacijenata bude na istom nivou kao prethodnog dana.\nKon, koji je i član Republičkog štaba za suzbijanje epidemije korona virusa, je rekao da nije primećeno da se zaraza korona virusa širila u pozorištima i bioskopima, ali da su potencijalna žarišta zaraze bilo kakvi estradni događaji i skupovi na kojima se mere ne poštuju.\n„Tamo gde se ponašamo kako treba nema zaražavanja, tamo gde se ne poštuju mere ima zaražavanja. Onaj ko sa 200 ljudi pravi neke dogadjaje, i to radi svakog vikenda do sitnih sati, on krši zakon i to što bi rekli, na sav glas“, rekao je Kon. Dodao je da organizatori takvih događaja moraju da znaju da ako se neko zarazi i loše završi „da je to krivično delo, i to ne malo“.\nPrema njegovim rečima, do sada nisu mogli da se sankcionišu oni koji mere protiv epidemije ne poštuju jer „pravni okvir nije omogućavao da se ta kontrola prati sa sankcijama“.\n„To nije medicinska tema. Do sad je urađeno sve što je moguće u pravnom okviru koji sada postoji“, kazao je Kon i dodao da je „prvo i osnovno da se sprovode dosadašnje mere“.


Vesti online / Vesti / Svet / Rusija uvodi savršeni protiv vazdušni sistem, obara sve leteće ciljeve u svemiru\nNovi sistem imaće ogroman domet\n"S-500" je nova generacija sistema za protivvazdušnu odbranu "zemlja-vazduh" - univerzalni dalekometni sistem sa mogućnošću presretanja letećih objekata, što mu omogućava delovanje u sistemu protivraketne odbrane.\nOvaj sistem će obarati sve ciljeve, počevši od malogabaritnih projektila, pa sve do svemirskih aparata u Zemljinoj orbiti.\n"S-500" uništava ciljeve u prečniku od 600 kilometara i moći će istovremeno da otkrije i uništi deset balističkih nadzvučnih ciljeva koji razvijaju brzinu od sedam kilometara u sekundi, a uništavaće i bojeve glave hipersoničnih raketa.\n* Protivraketne jedinice sistema "Tor M2" pucale u predgrađu Moskve\n* Šojgu: Ruska avijacija ubila Bagdadija u Raki\nOvaj sistem postaće i osnovna jedinica nacionalnog sistema za protivvazdušnu odbranu koji se gradi u Rusiji, ističe komandant jedinice za protivraketnu odbranu Prve armije protivvazdušnog i protivraketnog delovanja general Andrej Čerubin u intervjuu za list "Crvena zvezda".\n"S-500" će uništavati ciljeve na visini od 100 kilometara iznad Zemlje.\nOsim lansera sa raketama, za sistem "S-500" pravi se poseban radar koji će integrisati podatke i druge radare i raspoređivati ih svim ostalim sistemima protivraketne odbrane određujući ujedno iz kojeg sistema će se gađati konkretan cilj u zavisnosti od važnosti.\nRusi u bliskoj budućnosti ne planiraju da izvoze najnovije modele naoružanja, uključujući tenk "Armata", "S-500" i lovac pete generacije "Suhoj PAK FA T-50", izjavio je generalni direktor "Rosoboroneksporta" Aleksandar Mihejev.\nMeđu razlozima za takvu odluku on je naveo i činjenicu da se realizacija isporuke te tehnike može sprovoditi samo nakon primanja u naoružanje, osvajanja serijske proizvodnje i zadovoljenja potreba ruskog vojnog resora.\n"Rosoboroneksport" je spreman da isporuči oružje i zemljama NATO-a, uz odgovarajuću odluku predsjednika Rusije i odustajanje zapadnih zemalja od nelojalne konkurencije, navodi "Ruski vjesnik".\nSVET Ovo oružje ima samo Putin: Uništavaće i satelite u svemiru!\nSVET Rusija se ne šali: Uskoro stiže S-500\nSVET Jastrebovi tajno oružje Kremlja u borbi protiv dronova


gradski trg : Južne vesti\nNovi rok za izbor idejnog rešenja prokupačkog Trga\n12:28, 29. 10. 2021.\nNakon što je prvi rok do 20. oktobra produžen do 1. novembra, gradska vlast u Prokuplju odredila je 1. april za novi rok do kada će građani Prokuplja moći da glasaju i odaberu idejno rešenje za uređenje gradskog Trga topličkih junaka u Prokuplju. Idejna rešenja koja su pristigla po ranije raspisanom konkursu izložena su u Galeriji "Boža Ilić", a građani mogu da razgledaju svih 12 pristiglih radova, ali će birati između 3 prvonagrađena.\nGrađani biraju najbolje idejno rešenje za uređenje prokupačkog Trga\n12:38, 29. 9. 2021.\nIdejna rešenja pristigla po ranije raspisanom konkursu za uređenje Trga topličkih junaka u Prokuplju od danas će biti izložena u Galeriji "Boža Ilić", a građani će do 20. oktobra moći da odaberu najbolji od 3 ranije nagrađena po izboru komisije. U Gradskoj upravi kažu da je stiglo ukupno 12 radova i sva idejna rešenja će biti izložena.\nOd 12 pristiglih radova sa projektima i idejom kako bi trebalo da izgleda Trg topličkih junaka u centru Prokuplju, stručni žiri je izabrao i nagradio 3 rada. Kao najbolje idejno rešenje ocenjen je projekat beogradske firme “Termoprojekt” d.o.o. i njima pripada nagrada od 800.000 dinara, druga nagrada je pripala Stefanu Nikoliću iz Beograda i on će dobiti 100.000, a treća nagrada i 90.000 dinara ide Prokupčaninu Milanu Radovanoviću.\nRaspisana nabavka za rekonstukciju preostalog dela centralnog pirotskog trga\n12:39, 5. 5. 2021.\nZamenom betonskih ploča i postavljanjem nove javne rasvete i mobilijara, Gradska uprava Pirot rekonstruisaće deo Trga pirotskih ratnika, a za ovu namenu određeno je skoro 41 milion dinara, koliko je predviđeno javnom nabavkom koja je raspisana, a rok za ponude je do 25. maja.\nNišta od raskida ugovora sa "Bauvezenom", intenzivirani radovi na leskovačkom Trgu\n15:49, 6. 4. 2021.\nMesec dana je prošlo kako je gradonačelnik Leskovca Goran Cvetanović na konferenciji najavio mogućnost raskida ugovora sa firmom "Bauvezen" zbog kašnjenja radova, ali izgleda kao da se na Trgu krenulo sa užurbanim radovima. Kako kaže direktor Direkcije za urbanizam Novica Nikolić, trenutno se izvode radovi na poplačavanju pozornice, urađena je sadnja dendro materijala, a ističe da firma "Bauvezen" unapred nije dobila nikakvu svotu novca, već se plaćanje vrši tek nakon što se određeni radovi završe, za razliku od drugih gradova.\nNajviše radnika i radova je na Tvrđavskom mostu u Nišu koji se rekonstruiše, a trebalo bi da dobije novi izgled i bude bezbedniji za pešake. Pored njega gradi se nova fontana, a trebalo bi i da se završi popločavanje celog Trga kralja Milana.\nPukla cev u toku radova na Trgu u Leskovcu, poplavljen i park\n15:35, 23. 1. 2020.\nDa se u centru Leskovca oko 15 sati stvorio pravi gejzir javljaju čitaoci Južnih vesti , jer u toku radova na izgradnji centralnog gradskog trga pukla vodovodna cev. Poplavljen je obližnji park, a nadležni kažu da deo građana nema vodu i da će kvar biti otklonjen do sutra u 15 sati.\nIzmešteni spomenici Tomi Zdravkoviću i Kosti Stamenkoviću u Leskovcu\n16:28, 24. 12. 2019.\nJužni deo centralnog gradskog parka novo je mesto na kom se nalazi spomenik narodnom heroju Kosti Stamenkoviću, dok je obeležje pevaču narodne muzike Tomi Zdravkoviću pomereno na keju kod Veternice. Spomenici su izmešteni zbog izgradnje trga, a mišljenja Leskovčana o ovakvim rešenjima su podeljena.\nDa će kvadratni metar izgradnje Trga u Leskovcu koštati kao kvadrat najskupljeg stana u Beogradu, što je nedopustivo, smatraju članovi leskovačke opozicije. Osim što su protiv seče drveća, zbog čega su i pokrenuli peticiju, opozicionari smatraju i da Trg, za čiju rekonstrukciju će građani platiti oko 2 miliona evra, ne treba da gradi firma koja je do skoro bila na crnoj listi poreskih dužnika.


Migranti krenuli na proteste širom Krajine – infoUSK );\nVečeras su opet planirani i protesti građana Bihaća u istoj organizaciji i sa istim zahtjevima koje su iznijeli tokom protesta u subotu uvečer.\nStotinjak porodica sa djecom, koje su smještene u migrantskom centru u hotelu Sedra, krenuli su na marš ka Bihaću. Nezvanično se spominje da namjeravaju, zajedno sa migrantima iz Bihaća, krenuti ka graničnom prelazu Izačić, kao što se to jutros desilo sa pokretom migranata iz Velike Kladuše ka graničnom prelazu Maljevac.\n– Prema našim posljednjim podacima, migranti koji su iz Velike Kladuše krenuli na granicu, već se polako u grupama vraćaju prema kampu Trnovi gdje su i bili smješteni. Kada je pokret migranata iz hotela Sedra u pitanju mi još uvijek ne znamo kakva je njihova namjera, kazala nam je Snežana Galić, glasnogovornica MUP-a USK-a.\nGradonačelnik Bihaća Šuhret Fazlić danas je gostujući na radio Bihać kazao da ima informacije da se i migranti organizuju kako bi protestovali, međutim, on je kazao da bi se to trebalo desiti sutra, a ne danas.\nPodsjećamo, za večeras su opet planirani i protesti građana Bihaća u istoj organizaciji i sa istim zahtjevima koje su iznijeli tokom protesta u subotu uvečer.\nGrađani Bihaća žele migrante van grada, traže od Ministarstva sigurnosti da kontroliše situaciju sa migrantima i žale se na pogoršnu sigurnosnu sliku u Krajini.\nMeđutim, građani zahtjevaju i bolje, humanije uslove za migrante, što i sami migranti očekuju. Osnovni zahtjevi migranata, koji su oni od početka isticali, jeste da se otvori granica sa Hrvatskom kako bi mogli nastaviti put ka zemljama EU.\nŠefa IOM za BiH Petera Van Der Auweraerta pitali smo zašto migranti iz hotela Sedra, gdje imaju mnogo bolje uslove od migranata u Bihaću i Velikoj Kladuši, napuštaju Sedru i kreću se prema Bihaću. Međutim Peter za sada nema komentara o dešavanjima koja su u toku.\nPrevious EKSKLUZIVNO Imenovan policijski komesar USK Mujo Koričić !\nNext NOVA AGRESIJA NA KRAJINU: Nakon 1000 dana okruženja 92-95-e sad im šalju migrante!


U Ćupriji otvoren projekat „Coca-Cola podrška mladima“\nMinistar Vulin u Ćupriji otvorio projekat „Coca-Cola podrška mladima“\nMinistar za rad, zapošljavanje, boračka i socijalna pitanja, Aleksandar Vulin, rekao je danas na otvaranju projekta „Coca-Cola podrška mladima“ da je Coca-Cola pokazala kako se ponaša socijalno odgovorna kompanija.\n„Treba pomoći svojoj sredini, zajednici u kojoj živite, omogućiti ljudima da promene stvari na bolje i preuzmu sudbinu u svoje ruke. Obrazovanjem i usvajanjem novih veština mladi ljudi dobijaju šansu.\nCoca-Cola ovim ne pomaže samo deci, već celom poslovnom okruženju, jer jedan od najčešćih zahteva naših poslodavaca jeste obrazovana radna snaga, prilagođena njihovim potrebama, u smislu određenih znanja i određenih veština.\nMinistar Vulin je rekao da sve češće poslodavci traže veštinu i znanje, sve ređe se osvrćući na formalno obrazovanje i da poslodavci traže da aplikant ima neko specifično znanje koje mu je potrebno.\n„Coca-Cola obučava 1.000 mladih ljudi u manjim sredinama, gde je viša nezaposlenost, koji ne žive u velikim centrima, čime pokazuje da vodi računa o ravnomernom regionalnom razvoju, što je beskrajno važno. Neće biti uspešan Beograd, ako je Ćuprija neuspešna, neće se dobro razvijati Novi Sad, ako se ne bude razvijao Bosilegrad. Coca-Cola na ovaj način pokazuje da su mladi ljudi, gde god da žive, podjednako važni.“


Datum objave: 07.08.2020 16:06 | Autor: Ministarstvo zdravlja\n„Definisali smo lokaciju, to je DUP „Mali logor“ preko puta sadašnje bolnice. Po informacijama koje smo dobili iz sindikata, oko 80 zaposlenih se prijavilo da želi da riješi svoje stambeno pitanje pod veoma povoljnim uslovima. Naredni koraci su da Država, odnosno Ministarstvo finansija koje upravlja državnom imovinom prenese pravo vlasništva na Opštinu Pljevlja i naravno sledeći potezi su na stambenoj zadruzi „Zdravstvo“ koja će u najkraćem mogućem roku, kako smo obaviješteni, krenuti u finalizaciju, odnosno izgradnju zgrade za zaposlene u zdravstvu. Na ovaj način Vlada i Ministarstvo zdravlja žele da daju dodatni impuls na poboljšanju standarda zaposlenih u Pljevaljskom zdravstvu koji će na ovaj način, rješavajući svoje stambeno pitanje ostajati u mjestu svog boravka, ostajati u mjestu u kom rade i na taj način pružati kvalitetnu zdravstvenu zaštitu građanima Pljevalja i Žabljaka. Takođe, samim tim činom, naši pacijenti, naši osiguranici iz ove dvije opštine neće morati u narednom periodu da putuju u druge bolnice da se liječe, već će kvalitetnu zdravstvenu zaštitu dobijati upravo ovdje u pljevaljskim objektima Doma zdravlja, Opšte bolnice i službe Hitne pomoći” zaključio je ministar Hrapović, koji je zajedno sa učesnicima sastanka obišao lokaciju na kojoj će se graditi stambeni objekat.


Greenpeace "proplivao" sa neosnovanim optužbama - usledio odgovor - Auto Republika\nOptužbe na račun proizvođača i odgovor automobilske industrije nadobudnim zelenim aktivistima.\nNovi izveštaj koji je pripremila organizacija za zaštitu prirode Greenpeace, obelodanio je da čak 48 modela automobila koji se trenutno nalaze u prodaji u Velikoj Britaniji ne ispunjavaju normative propisane najnovijim standardima koji propisuju merenje izduvnih gasova u realnim uslovima u saobraćaju (Real Driving Emissions – RDE), a u vezi sa ozloglašenim azotnim oksidima (NOx). Bilo kako bilo, identifikovano je više vozila koja emituju više od praga koji je propisan, a iznosi 168 g/km azotnih oksida (ne ugljen dioksida), prema pomenutim propisima, uvedenim 1. septembra 2017. godine, o čemu smo vam blagovremeno preneli informaciju.\nGreenpeace navodi da je pribavio sve relevantne rezultate sa testiranja koja su sproveli proizvođači automobila u sopstvenoj režiji, kao i onih koje su obavile nezavisne institucije. Kao najistaknutiji model po lošem rezultatu, u ovim testiranjima se pokazao Fiat Tipo, koji je emitovao čak 3,3 puta više NOx, od dozvoljenog prema novim standardima. Za njim, sledi Renault Scenic dCi 95, koji je iz auspuha izbacio 2,4 puta više azotnih oksida od dozvoljenog prema RDE standardima, dok je i Opel Crossland X zaslužio plasman na ovoj crnoj rang listi, zahvaljući emisijama koje za 2,3 puta prevazilaze prihvatljive limite.\nUdruženje proizvođača automobila i komponenti Velike Britanije (Society of Motor Manufacturers and Traders – SMMT), odbacilo je navedene tvrdnje u pogledu nedozvoljenih nivoa štetnih emisija novih automobila koji se prodaju na lokalnom tržištu.\nMajk Hejvs, izvršni rukovodilac u okviru SMMT, nazvao je nalaze koje je prezentovao Greenpeace “neistinitim i nepreciznim”, optuživši udruženje pritom da “se namerno trudi da kupce navede na pogrešan zaključak”. Hejvs je takođe rekao da autori izveštaja koji je pripremio Greenpeace “nisu razumeli smisao, niti vremenski okvir novoustanovljenih standarda.”\nHejvs je takođe naveo da podaci koje je obelodanio Greenpeace, imaju temelj u periodu u kom su novi RDE standardi, bili tek u procesu razvoja:\n“Rezultati koji su objavljeni od strane aktivista su bili deo testiranja nove metodologije i opreme koja je korišćena, pa stoga nikada nije postojala namera da će biti korišćeni kao potvrda (ne)usaglašenosti sa regulativom, koja u tom trenutku čak nije ni bila na snazi.”\nHejvs je još jednom uverio kupce da: “da su nova vozila koja se danas nude, najčistija u istoriji, kao i da su potpuno usaglašena sa najsvežijim EU emisionim standardima.” Zatim je dodao sledeće:\n“Zahvaljući tekućim investicijama u sektor istraživanja i razvoja, kao i primeni novih tehnologija, svaka nova generacija vozila je naprednija od prethodne, sa značajno sniženim nivoima štetnih emisija. Rezultati utvrđeni prema novim zvaničnim testovima na putu, koji su stupili na snagu u septembru, upravo će razotkriti činjenicu da nijedan novi model neće moći da se proda, ukoliko ne ispuni zahteve koji su na snazi.”\nIzveštaj organizacije Greenpeace priznaje da modeli koji najmanje zagađuju koriste selektivni katalički reduktor, AdBlue sistem. Ova tehnologija, uobičajena kod dizel motora, upumpava male količine tečnosti na bazi uree, vezujući za sebe na taj način azotne okside, nastale kao posledica sagorevanja.\ntags: automobilska industrija azotni oksidi ekologija greenpeace izdvojeno NOx zagađenje\nprevious Najava: AutoRepublika na Nacionalnom dnevniku RTV Pink u 18.30h\nnext AutoRepublika - izjava na RTV Pink povodom kapitalne investicije u srpsku privredu\nAmerička savezna država Mičigen gradi puteve za samovozeće automobile\n18/08/2020 - 15:00


BalkanMagazin :: Duboka prerada – ključni projekat NIS-a\nDuboka prerada – ključni projekat NIS-a\npetak, 23. februar 2018 12:07\nU NIS će do 2025.godine biti investirano 2,2 milijarde dolara, najavio je Aleksandar Djukov, generalni direktor Gaspromnjefta naglašavajući da je ključni projekat za ovu i 2019. godinu postrojenje za duboku preradu koje se gradi u Rafineriji nafte u Pančevu.\nAleksandar Djukov, generalni direktor Gaspromnjefta najavio je da će NIS do 2025. godine imati 2,2 milijarde dolara novih investicija, a da je ključni projekat u ovoj i narednoj godini postrojenje za duboku preradu u Rafineriji nafte u Pančevu.\n"Kompanija NIS se uspešno razvija. Finansijski pokazatelji su sve bolji - profit i poreska izdvajanja. Želimo da tako i nastavimo. Nastavićemo razvoj istraživanja, proizvodnju i preradu nafte i maloprodajnu mrežu", rekao je Đukov za RTS naglašavajući da je ključni projekat za ovu i 2019. godinu postrojenje za duboku preradu koje se gradi u Rafineriji nafte u Pančevu.\n"To će biti jedno od najmodernijih postrojenja u čitavom regionu. U taj projekat uloženo je 300 miliona evra", naglasio je Djukov.\nKao društveno odgovorna kompanija Gaspromnjeft je finansirao izradu mozaika na kupoli u Hramu Svetog Save na Vračaru, a Đukov kaže da je to jedan od najznačajnijih pravoslavnih hramova na svetu i potvrda prijateljstva Rusije i Srbije.\n"Gaspromnjeftu nije važna samo realizacija biznis projekata već i kulturno socijalni projekti u zemljama gde posluje", pojasnio je Đukov dodajući da obnavljaju i nekropolj u Beogradu, gde su smešteni posmrtnih ostaci ruskih emigramana i srpskih vojnika koji su poginuli u Prvom svetskom ratu, a da podržavaju i mlade muzičare kroz festival Baljšoj.


Ekstremističke grupe odgovorne za napad u Atini – Nadlanu.com\nEkstremističke grupe odgovorne za napad u Atini\nATINA, 14. maja 2010. (Beta-AFP) - Grčka policija ocenila je u petak da su za bombaški napad ispred zatvora u Atini odgovorne ekstremističke grupe i da napad predstavlja odgovor na nedavna hapšenja pripadnika tih organizacija.\nEksplozija se dogodila u četvrtak uveče ispred najvećeg grčkog zatvora Koridalos u Atini, a jedna žena tada je lakše povređena. U tom zatvoru nalazi se nekoliko članova levičarske grupe Revolucionarna borba, optuženih za napad na američku ambasadu u Atini 2007. godine.\n"Teroristički napad" na krilo zgrade u kojoj se nalaze dvojica osumnjičenih pripadnika grupe Revolucionarna borba, uhapšenih u aprilu, i članovi grupe 17. novembar, koja je razbijena 2002, "očigledno ima simboličan značaj", rekao je jedan neimenovani policijski zvaničnik.\nKako je objasnio, policija sumnja da je za napad odgovorna Revolucionarna borba ili neka druga ekstremistička organizacija, uključujući Sektu revolucionara.


Rusija i Navaljni: Putinov kritičar sam u ćeliji, poručio pristalicama da pobede strah - Povezane vesti - Naslovi.net\nDan posle povratka u Rusiju iz Nemačke, gde se lečio od trovanja nervnim agensom novičok, vodećem ruskom opozicionaru Alekseju Navaljnom određen je jednomesečni pritvor posle postupka u improvizovanoj sudnici u policijskoj stanici u Himkiju, u… »\nBBC News 19.01.2021\nOpozicioni lider Aleksej Navaljni se posle lečenja u Nemačkoj od trovanja vratio u Rusiju. Odmah je uhapšen i određen mu je jednomesečni pritvor. Dan posle povratka u Rusiju iz Nemačke, gde se lečio od trovanja nervnim agensom novičok, vodećem… »\nIzjave zapadnih političara o povratku Alekseja Navaljnoga u Rusiju za cilj imaju da odvrate pažnju od činjenice da je Zapad u velikoj ekonomskoj krizi. To kaže ruski ministar spoljnih poslova Sergej Lavrov. "Videli smo kako su se uhvatili za… »\nMOSKVA – Šef ruske diplomatije Sergej Lavrov izjavio je danas u Moskvi da komentari zapadnih političara o hapšenju ruskog opozicionera Alekseja Navaljnog po povratku iz Nemačke imaju za cilj da odvuku pažnju od duboke krize u kojoj se nalaze… »\nŠef ruske diplomatije Sergej Lavrov izjavio je danas u Moskvi da komentari zapadnih političara o hapšenju ruskog opozicionera Alekseja Navaljnog po povratku iz Nemačke imaju za cilj da odvuku pažnju od duboke krize u kojoj se nalaze njihove zemlje… »\nLavrov: Pričom o Navaljnom, Zapad krije svoje probleme\nMOSKVA: Izjave zapadnih političara o povratku ruskog opozicionara Alekseja Navaljnoga u Rusiju za cilj imaju da odvrate pažnju od činjenice da je Zapad u velikoj ekonomskoj krizi, ocenio je danas ruski ministar spoljnih poslova Sergej Lavrov. "Videli… »\nCilj izjava Zapada o pritvaranju blogera Alekseja Navaljnog je da se skrene pažnja sa krize u kojoj se nalazi liberalni model razvoja, izjavio je ministar spoljnih poslova Rusije Sergej Lavrov na godišnjoj konferenciji za novinare. „Vidimo kako su se… »\nIZJAVE zapadnih političara o povratku ruskog opozicionara Alekseja Navaljnoga u Rusiju za cilj imaju da odvrate pažnju od činjenice da je Zapad u velikoj ekonomskoj krizi, ocenio je danas ruski ministar spoljnih poslova Sergej Lavrov. -Videli smo kako… »\nRuska policija uhapsila je nekoliko pristalica kritičara Kremlja Alekseja Navaljnog na moskovskom aerodromu Vnukovo, dok su čekali da on sleti. Na video snimcima objavljenim na društvenim mrežama može se videti kako policajaci odvode sa terminala na… »\nEPA Navaljni sa lisicama na rukama okružen policajcima Dan posle povratka u Rusiju iz Nemačke, gde se lečio od trovanja nervnim agensom novičok, vodećem ruskom opozicionaru Alekseju Navaljnom određen je jednomesečni pritvor posle postupka u… »\nNavaljni priveden nakon sletanja u Moskvu; biće u pritvoru do odluke suda VIDEO/FOTO\nRuski opozicioni političar, najglasniji kritičar Kremlja Aleksej Navaljni stigao je na aerodrom Šeremetjevo u Moskvi, nakon čega je zadržan u pritvoru. Zavod za izvršenje krivičnih sankcija saopštio je da će Navaljni biti u zatvoru do naredne… »\nRuska policija privela je 17. januara opozicionog političara Alekseja Navaljnog na moskovskom aerodromu “Šeremetjevo”, neposredno nakon što je sleteo avionom iz Nemačke, javlja engleski sajt Radija Slobodna Evropa. Njegovom advokatu, koji je… »\nGlas Amerike 17.01.2021\nMOSKVA — Kritičar Kremlja, ruski opozicionar Aleksej Navalni u nedelju se vratio u Moskvu, a ruske vlasti su odmah privele, dok je bio na pasoškoj kontroli, prenosi Rojters. Navalni se vratio u Rusiju prvi put otkako je prošlog leta otrovan… »\nNavaljni priveden na aerodomu Šeremetjevo u Moskvi\nMOSKVA: Ruski opozicioni lider Aleksej Navaljni priveden je večeras na moskovskom aerodromu Šeremetjevo na pasoškoj kontroli po povratku u Rusiju iz Nemačke, gde se lečio od navodnog trovanja, saopštili su Federalna služba za izvršenje kazni i… »\nRuski opozicionar je svojevremeno u intervjuu za nemački list "Der Spiegel" kazao je da je za napad na njega odgovoran Putin. Ruski opozicionar i jedan od najvećih kritičara predsednika te zemlje Vladimira Putina, Aleksej Navaljni, doputovao je danas u… »\nRuska policija privela je 17. januara opozicionog političara Alekseja Navaljnog na moskovskom aerodromu “Šeremetjevo”, neposredno nakon što je sleteo avionom iz Nemačke, javlja engleski sajt Radija Slobodna Evropa. Ruske vlasti zatvorile su… »\nAl Jazeera 17.01.2021\nRuska policija privela je glavnog kritičara Kremlja, po njegovom dolasku na aerodrom Šeremetjevo iz Njemačke, kada se pripremao proći kontrolu pasoša. Ruska policija u nedjelju navečer je privela glavnog kritičara Kremlja Alekseja Navalnoga, po… »\nRuska policija privela je večeras lidera opozicije Alekseja Navaljnog na aeorodromu Šeremetjevo, javile su svetske agencije. "Ovo je najbolji dan u mom životu za poslednjih pet meseci. Ja sam potpuno srećan što sam doleteo. Sada ću izaći i poći… »\n"Hvala svima koji su došli. Oni se toliko plaše Alekseja da su morali da zaustave skoro sve letove večeras u Moskvi. Toliko ljudi je iznevereno samo zbog jedne osobe koja se vratila u svoju zemlju", kazala je Julija Navaljni, supruga uhapšenog ruskog… »\nMOSKVA - Ruski opozicioni lider Aleksej Navaljni priveden je večeras na moskovskom aerodromu Šeremetjevo na pasoškoj kontroli po povratku u Rusiju iz Nemačke, saopštili su Federalna služba za izvršenje kazni i njegov advokat, a potvrđuju i… »\nNavaljni uhapšen po sletanju u Moskvu: Lideru ruske opozicije lisice na ruke stavljene na aerodromu, poljubio je suprugu i…\nRuska policija zadržala je lidera opozicije Alekseja Navaljnog na moskovskom aerodromu Šeremetjevo dok se vraćao iz Nemačke, gde se oporavljao nakon navodnog pokušaja trovanja prošlog leta. Policija je Navaljnog privela ubrzo nakon što je njegov… »\nNavaljni na putu za Rusiju: "Uhapsiće me? Pa ja sam nevina osoba" VIDEO\nBerlin/Moskva -- Ruski opozicionar i bloger Aleksej Navaljni napustio je danas Nemačku kako bi se vratio u rodnu Rusiju, gde mu preti zatvor, javlja AP. "Uhapsiće me? Mene? Pa ja sam nevina osoba. U Nemačkoj mi je bilo dobro, no povratak kući uvek je… »\nRuska policija privela je opozicionog političara Alekseja Navaljnog na pasoškoj kontroli aerodroma "Šeremetjevo", odmah pošto je u Moskvu stigao iz Nemačke. Navaljni je zadržan kada je pokazao pasoš graničarima pre formalnog ulaska u Rusiju, rekli… »\nNavaljni stigao u Moskvu: Uhapšen odmah po sletanju (video)\nAleksej Navaljni vratio se iz Nemačke u Rusiju i uhapšen je na aerodromu Šeremetjevo u Moskvi, saopštila je Federalna služba za izvršenje kazni. Aleksej Navaljni vratio se iz Nemačke u Rusiju i uhapšen je na aerodromu Šeremetjevo u Moskvi… »\nNavaljni stigao u Moskvu: Avion sa liderom ruske opozicije sleteo na drugi aerodrom od planiranog\nAvion u kome se nalazio opozicioni lider Aleksej Navaljni sleteo je na moskovski aerodrom Šeremetjevo nakon što je preusmeren sa Vnukova, gde se okupila gomila njegovih pristalica, prenosi RT. Ruski opozicionar i bloger napustio je Nemačku u avgustu… »\nNavaljni priveden nakon sletanja u Moskvu (VIDEO)\nRuski opozicioni političar, najglasniji kritičar Kremlja Aleksej Navaljni sleteo je na aerodrom Šeremetjevo u Moskvi, nakon čega je zadržan u pritvoru. Podsetimo, Navaljnom je poručeno iz Moskve da ako se ne vrati do 30. decembra u Rusiju, biće… »\nOpozicioni lider se nakon pokušaja trovanja oporavio u Nemačkoj, ali mu preti hapšenje u Moksvi. Reuters Kritičar Kremlja Aleksej Navaljni sleteo je u nedelju u Moskvu, prvi put otkako je prošle godine umalo ubijen nervnim agensom. „Preusmerili su… »\nRUSKI opozicionar Aleksej Navaljni vratio se iz Nemačke u Rusiju i uhapšen je na aerodromu Šeremetjevo u Moskvi, saopštila je Federalna služba za izvršenje kazneni. Na društvenim mrežama pojavio se i snimak hapšenja ruskog opozicionara… »\nRUSKI opozicionar Aleksej Navaljni vratio se iz Nemačke u Rusiju i uhapšen je na aerodromu Šeremetjevo u Moskvi, saopštila je Federalna služba za izvršenje kazneni. - Na aerodromu Šeremetjevo pripadnici Federalne službe za izvršenje kazne Rusije… »\nNajveći protivnik Kremlja Aleksej Navaljni odleteo je danas iz Nemačke za Rusiju gde mu preti hapšenje. On večeras treba da sleti na moskovski aerodrom Vnukovo, gde su povećane mere bezbednosti. Vodeći ruski opozicionar je u Nemačkoj lečen od… »\nRuski opozicioni političar, najglasniji kritičar Kremlja Aleksej Navaljni sleteo je na aerodrom Šeremetjevo u Moskvi. Avion, kojim se ruski opozicionar vraća u Rusiju trebao je da sleti pre 18 sati na aerodrom Vnukovo, ali je preusmeren na drugi… »\nRuska policija uhapsila je nekoliko pristalica kritičara Kremlja Alekseja Navaljnog na moskovskom aerodromu Vnukovo, dok su čekali da on sleti, javio je OVD-Info. Na video snimcima objavljenim na društvenim mrežama može se videti kako policajaci… »\nNavaljni se ukrcao u avion: Na putu je za Moskvu, gde mu prete hapšenjem\nRuski opozicionar i bloger Aleksej Navaljni napustio je danas Nemačku kako bi se vratio u rodnu Rusiju, gde mu preti zatvor, javlja AP. Navaljnom je prethodno bilo poručeno iz Moskve da će, ako se ne vrati do 30. decembra u Rusiju, biti uhapšen jer… »\nVazduhoplov avio-kompanije ''Pobeda'' nije poleteo na vreme iz Berlina u Moskvu zbog neadekvatnog ponašanja jednog od putnika, piše Dojče Vele. U avionu, na kojem ruski opozicionar Aleksej Navaljni treba da doleti u Moskvu, jedan od putnika je zbog… »\nOn se od letos lečio u Nemačkoj. On se od letos lečio u Nemačkoj Ruski opozicioni političar Aleksej Navaljni danas planira da se vrati u Rusiju iz Nemačke gde se lečio nakon navodnog trovanja nervnim agensom novičok. Očekuje se da uskoro poleti… »\nRuski opozicioni političar Aleksej Navaljni danas planira da se vrati u Rusiju iz Nemačke gde se lečio nakon trovanja nervnim agensom novičok. Očekuje se da uskoro poleti iz Berlina za Moskvu. Navaljni je u sredu najavio da planira da se vrati u… »\nRuski opozicioni političar Aleksej Navaljni danas planira da se vrati u Rusiju iz Nemačke gde se lečio nakon navodnog trovanja nervnim agensom novičok. Očekuje se da uskoro poleti iz Berlina za Moskvu. Navaljni je u sredu najavio da planira da se… »\nVEČERAS na moskovski aerodrom ,,Vnukovo,, iz Berlina bi trebao da stigne Aleksej Navaljni koji je mesecima bio u centru pažnje jer su na Zapadu tvrdili da je otrovan a u Rusiji da je sve to igra zapadnih službi. Oko hiljadu i po poklonika opozicionara… »\nRTV pre 2 satajoš 3 povezane


BASF će do 2025. duplirati domet elektromobila › Made-in-Germany.rs\nNemački hemijski gigant BASF najavljuje da će do 2025. godine obezbediti povećenje realnog dometa vožnje električnih automobila srednje veličine sa 300 na 600 kilometara.\nTimovi istraživača nemačke kompanije ovo će izvesti tako što će katodne aktivne materijale za e-automobile podići na naredni stepen efikasnosti izmenama njihovog hemijskog sastava, morfologije i proizvodnog procesa.\n„Do 2025. godine ovi napori će pomoći da se realizuje zamisao da se kod električnih automobila srednje veličine duplira opseg realne vožnje (sa 300km na 600km po punjenju) i dužine trajanja akumulatora, prepolove veličina i cena akumulatora, a vreme punjenja svede na 15 minuta“, kaže se u saopštenju BASF-a.\nProcene govore da će do 2025. godine broj vozila na putevima širom sveta dostići brojku od oko 1,5 milijardi, prenosi agencija „Tanjug“.\n– Ova povećana potreba za kretanjem stvara izazove, ali istovremeno pruža i nebrojene mogućnosti za razvoj inovativnih tehnologija koje se tim problemima bave – izjavio je Martin Brudermiler, predsednik Izvršnog odbora i šef tehničkog odseka u BASF-u.\nNemački hemijski gigant očekuje da će u narednim godinama ubrzan rast ostvariti i tržište litijum-jonskih akumulatora koji su danas prisutni kod većine električnih automobila.\nBMW u 2017. prodao 100.000 elektromobila\nOd MiG na 13/06/2018 / Auto industrija, Ekologija, Hemijska industrija, Investicije, Proizvodnja, Tehnologija / Ostavite komentar\nDaimler predstavio dva električna šlepera\nOtvorena fabrika Kromberg i Šubert u Kruševcu


Izuzetno retko otkriće u Francuskoj: Poruka goluba pismonoše putovala više od 100 godina\nJedan francuski par je, tokom šetnje, pronašao sićušnu kapsulu sa porukom pruskog vojnika koju je pre više od jednog veka trebalo da prenese golub pismonoša.\nPronađena poruka iz Prvog svetskog rata je poruka vojnika pešadije koji je bio stacioniran u Ingerhejmu, piše "Skaj njuz".\n- U poruci su detaljno opisani vojni manevri, a bila je upućena nadređenom oficiru - istakla je Dominik Žardi, kustoskinja muzeja Linž u Orbeju, na istoku Francuske.\nČetiri goluba trebalo je da prenesu četiri primerka poruke na nemačkom, ali se jedan od njih očigledno izgubio vrlo brzo nakon što je poleteo. Ne može se potpuno sigurno znati tačan datum njihovog slanja, posebno godine, jer je poslednji broj teško čitljiv i ne zna se da li je 16. jul 1910. ili 1916.\nU to vreme je Ingerhejm bio deo Nemačke, a sada pripada francuskoj regiji Grand Est.\nKapsulu sa porukom pronašao je par iz Francuske šetajući poljima, i odneo u Orbej, u muzej posvećen jednoj od najkrvavijih bitaka Prvog svetskog rata.\nKustoskinja muzeja Linž u Orbeju Dominik Žardi, istakla je da je ovo "izuzetno retko" otkriće i zamolila nemačku prijateljicu da joj pomogne u dešifrovanju poruke.\nNAJSKUPLJA PTICA NA SVETU Golubica Nju Kim kupljena na aukciji za 1,6 miliona evra


Početkom maja novi terapijski prostor – Čečava.org\nPočetkom maja ove godine biće pušten u rad rekonstruisani terapijski prostor od 4 000 kvadratnih metara u Zdravstveno-turističkom centru (ZTC) "Banja Vrućica" u Tesliću opremljen nasavremenijom medicinskom opremom, saopšteno je iz ovog centra.\nRekonstrukcijom su prirodnom načinu liječenja dodate savremene medicinske metode, što će podići standarde liječenja u oblasti kardiovaskularne, fizikalne, reumatološke, te neurološke rehabilitacije pacijenata, ističu iz ovog centra.\nU saopštenju se pojašnjava da će rekonstruisani terapijski prostor biti povezan sa hotelima pomoću hodnika i staza za kretanje, čime će se dobiti jedan od najsavremenijih prostora za fizikalne terapije sa pratećim sadržajima poput bazena za fizikalnu i bazena za kinesku terapiju.\nCijeli sistem biće uvezan elektronskom opremom što će omogućiti praćenje i doziranje termomineralne vode, a u "Banji Vrućici" smatraju da će ova rekonstrukcija značajno povećati kvalitet i raznovrsnost usluga centra, te dovesti još veći broj turista i pacijenata.\nRekonstrukcija od tri miliona KM, za koju su obezbijeđena stredstva iz vlastitih izvora i za koju neće biti zaduživanja kod banaka ni dobavljača, trebalo bi da bude dovršena do kraja aprila ove godine.\n6. марта 2012. аутор Слободан Милетић категорија Вијести из региона


Kursevi i obuke u Srbiji - Poslomanija.com\nPanonIT je IT kompanija sa sedištem u Novom Sadu prepoznata po razvoju raznovrsnih rešenja upotrebom najsavremenijih tehnologija.\nZahvaljujući višegodišnjem iskustvu u obuci kandidata u PanonIT-u, veliki broj polaznika, preko 90% se zaposlio nakon završenog kursa. Zbog sve većeg interesovanja za PanonIT interne kurseve, ukazala se potreba za osmišljavanjem novog programa koji bi omogućio svim zainteresovanim da se usavršavaju u IT oblasti, a rezultat toga su SmartInIT komercijalni kursevi.\nPanonIT CodeAcademy je kreirala onlajn kurseve usled velikog interesovanja za našim redovnim SmartInIT kursevima u Novom Sadu.Na taj način je prepoznata velika želja da se potrebna znanja i veštine približile ne samo zainteresovanim iz Novog Sada, nego i šire kako bi bila dostupna svim ljudima iz regiona\nŠkola nemačkog jezika BERLIN počela je sa radom u jesen 2011. godine u Novom Sadu. Vođeni višegodišnjim iskustvom u zemlji i inostrastvu, kao i posvećenošću prema nemačkom jeziku došli smo do ideje osnivanja specijalizovane škole za nemački jezik kako bi svoje znanje podelili sa drugima.\nCentar stranih jezika Atlantis organizuje individualne časove i nastavu u grupi za decu i odrasle. Časovi u grupi su 2x nedeljno od 90min za do 6 polaznika. Časovi mogu biti online ili u školi. Jezici u našoj ponudi su engleski, nemački, francuski, španski, mađarski, italijanski, ruski i kineski.


Radio Tivat | 3D virtuelna prezentacija investicionih potencijala u Tivtu\n19 сеп 3D virtuelna prezentacija investicionih potencijala u Tivtu\nPosted at 07:19h in Opština\tby\tZora Krstovic\nSekretarijat za turizam i preduzetništvo Opštine Tivat uradio je 3D virtualnu prezentaciju investicionih potencijala na području opštine. U pitanju je inovacija koja je započela prošle godine, a prije mjesec dana su dobili prve virtualne viar naočare putem kojih se mogu pogledati investicioni potencijali opštine, rekao je sekretar, Petar Vujović.\nU pitanju je pilot projekat kroz koji su za sada obrađene tri investicione lokacije, uvala Zagreb, sportski kompleks Župa i buduća akademija fudbalskog kluba Arsenal. Prezentacija je urađena na najsavremeniji tehnološki način koji je dostupan u ovom trenutku, kazao je Vujović.\nSuština je da se budućim investitorima olakša prezentacija investicionih potencijala opštine, da ne moraju da idu na samu lokaciju. „Dovoljno je staviti vurtualne naočare i kroz trominutni film pogledati šta nudi neka lokacija. Osim te tri, pokriveni su i kadrovi šireg dijela Tivta, uključujući nautičko naselje Porto Montenegro i turistički kompleks Luštica Bay“, naveo je Vujović.\nZainteresovani investitori na taj način mogu da steknu kompletnu sliku o prirodnim ljepotanma opštine i investicionim lokacijama sa svim parametrima o budućoj izgradnji koja je moguća na određenoj lokaciji.\nTaj koncepte će sem, kako ističe Vujović, u narednom periodu razvijati. „Ti video zapisi se mogu aplaudovati, odnosno dodavati novi sadržaji. Kako se Tivat bude razvijao, kako budu interesantne pojedine lokacije, one se mogu dodavati u taj video sadržaj. I na taj način će se obezbjediti jedna sasvim nova prezentacija i obezbjediti jedan sasvim novi pogled na Tivat“, objasnio je Vujović.\nNamjera je da se ta virtuelna prezentacija investicionih potencijala uskoro predstavi i široj javnosti, najavio je sekretar za turizam i preduzetništvo.